QUAESTIGNUM 


•# 


^  ':^i 


BE  GLOSSARIORUM  LATINORUM 


-  «.■ 

^--:-  ;■. ; 

f 

V.*- 

m^'^-  ^ 

■  * 

FONTIBUS  ET  USU 

PARTICULA 

COMMENTATIO 


QUAM 

SUMMORUM  IN  PHILOSOPHIA  HONORUM  AB  AMPLISSIMO 
PHILOSOPHORUM  ORDINE  UNIVERSITATIS  LIPSIENSIS 

RITE  OBTINENDORUM  CAUSSA 

SCRIPSIT 

GUSTAVU3  LOWE 

GRIMENSIS 


LIPSIAE 

T  Y  P  I  S    B.  G.  T  E  U  B  N  E  R  I 

MDCCCLXXV 


♦ 


1 


Scriptoris  Vita. 


Natus  sum  Carolus  Gustavus  Lowe  Grimae  amio  liuius 
saeculi  LII  die  XVIII  mens.  Febr.,  patre  Carolo  Hermanno 
Lowe,  illustris  apud  Grimam  Moldani  professore^  matre 
Maria  Luisa  de  gente  Witzschelia.  Fidei  addictus  sum  evan- 
gelicae.  Postquam  inde  ab  anno  MDCCCLXV  scholam  provin- 
cialem  Grimensem  Wundero  et  Dietschio  rectoribus  fiorentem 
frequentavi,  ex  gymnasii  disciplina  emissus  anno  MDCCCLXX 
in  academiam  Lipsiensem  transmigravi,  ubi  per  septem  se- 
mestria  philologiae  studiis  deditus  scholis  interfui  Brock- 
'hausii  Curtii  Drobischii  Ecksteinii  Hildebrandi  Langei  Lipsii 
Overbeckii  Ritschelii  Struempellii  Voigtii  Zarnckei.  Semi- 
narii  philologici  socius  ordinarius  fui  per  annum  et  sex 
menses,  per  quos  senioris  munere  fungebar,  Curtii  societatem 
grammaticam  per  annum  frequentavi,  Ritschelii  societatis 
philologae  et  Ecksteinii  seminarii  paedagogici  sodalis  etiam 
nunc  sum.  Quibus  viris  omnibus  optime  de  me  meritis,  im- 
primis  autem  Friderico  Ritschelio,  qui  studia  mea  cum 
disciplina  saluberrima  tum  cura  ac  benevolentia  plus  quam 
paterna  fovit,  quantum  debeam  numquam  obliviscar.  Fraeterea 
gratus  animus  testificandus  est  Baehrensio  lenensi,  Buechelero 
Bonnensi,  Ecksteinio  Lipsiensi,  Hageno  Bernensi,  Halmio 
Monacensi,  Harteho  Vindobonensi,  Krehlio  Mendelssohnio 
Naumanno  Lipsiensibus,  Ruehlio  Dorpatensi,  Schmitzio  Colo- 
niensi,  SchoelHo  lenensi,  Weissenborno  Erfurtensi,  WoelfiHino 
Erlangensi,  imprimis  autem  Du-Rieuo  Leidensi,  Ritschelio 
Lipsiensi,  Usenero  Bonnensi,  qui  has  nostras  quaestiones  dici 
nequit  quam  et  vario  et  salutari  consilio  et  auxilio  benevolen- 
tissime  sublevarint. 

CAPUT  I. 

De  editis  necdum  editis  glossariis  latinis. 

§  1. 
De  glossariis  latinis  generatim  agitur. 

De  glossariis  latinis  generatim  non  nulla  prolaturi 
totum  caput  quod  est  de  Romanorum  YXujccoYpaqpia,  velut  de 
Aelii  Stilonis,  Aurelii  Opillii,  aliorum  exemplis  seriptis  reli- 
quiis,  pertraetare  nunc  in  animo  non  habemus:  neque  magis 
in  absolvendis  quaestiunculis  minoribus  diu  morari,  quarum 
una  spectat  ad  glossa  et  glosa  scripturas.  Cum  enim  glossa 
forma  viris  doctis  probari  soleat,  Luciano  Muellero^)  glosa 
admodum  placet:  nobis  non  item.  Nam  quamquam  verum 
est  per  medium  quod  vocatur  aevum  multo  saepius  glosa 
quam  glossa  scribi^),  tamen  neque  desunt  glossa  scripturae 
exempla  minime   spernenda^),    et    obstare    videtur   voci    per 


^)  Cf.  Fleckeiseni  Annal.  t.  97  (a.  1868)  p.  68;  commentarii  in 
Lucilium  p.  229.  238.  240.  244.  al. 

^)  Cf.  haec  ipsorum  glossariorum  testimonia,  quorum  copiam 
augere  noluimus:  cod.  Sangallensis  912  s.  VII  —  VIII  p.  119  glosa: 
congregatio  sermonutn;  cod.  Leidensis  67 F  s.  VIII  —  IX  f.  54 ''b  expf 
(jlosa:,  f.  119'a  incipiu/nt  glosae  propietatum ,  f.  142'  incipiunt  glosas 
agelli  et  marcelli,  f.  148'd  incipiunt  glose  iure,  f.  149'd  incipiunt 
glosae  spiritalis  iu^ta  eucherium;  cod.  Amplonianus  s.  IX  f.  14 '^a 
incipit  .  .  .  conscriptio  glosarH  (ubi  glosarii  Oehlerus  p.  256  legere 
sibi  visus  est);  cod.  Vaticanus  3320  s.  IX  liber  ethymologiarum  id  est 
de  proprietate  sermonum  uel  glosa;  cod.  Leidensis  67 E  s.  IX  f.  61  ^a 
incipiunt  glose  noni  cum  ciceronis]  cod.  Leidensis  67 D  s.  X  f.  2'a 
incipiunt  glosae  litterarum;  cet. 

^)  Velut  codicis  Vaticani  3321  s.  VII ,  qui  vetustior  est  glossis 
omnibus  modo  excitatis,  f.  l':  in  nomine  dei  incipiunt  glossulas 
diuersarum  rerum  .  .  .  et  Quintiliani  I,  8^  15,  ubi  omnes  Halmii  codi- 
ccs  ss  exhibent. 

uiiam  s  scribendae  haud  improbabilis  nisi  fallor  ratioeinatio. 
Etenim  ut  caussa  quaesso  aliae  scripturae  proximis  post 
Christum  saeculis  evanuerant,  ita  etiam  glossa  ad  eandem 
similitudinem  accommodata  magis  magisque  glosa  scripturae 
cessisse  videtur,  ut  Aurelium  Opillium,  Varronem,  Ciceronem 
glossa  forma  a  Graecis  accepta  usos  esse  non  sit  veri  dissi- 
mile.  Quae  autem  in  ipsis  glossariis  de  glossa  glossula  glos- 
sema  vocibus  traduntur,  non  abs  re  visum  est  statim  subi- 
cere.     Sunt  autem  haec  interpretamenta  satis  ieiuna: 

Glosema:  interpretatio  sermonum 
cod.  Amplonian.^  p.  335,  77  (glosima  interpraetatio);  cod.  Bernen- 
sis   224    f.    212^b     (giossema   interpraetatio);     Mai   VI    p.    525b 
(glossenia). 

Glosa :  interjpretatio  sermonum  siue  lingua  graece  dicitur 
cod.  Leidensis  67  E  f.  29 '^b  (grece). 

Glosa:  congregatio  sermonum 
cod.  Sangallensis  912  p.  119;  cf.  gloss.  Salomonis:  glosa  congre- 
gatio   sermonum  vel   interpretatio   [sive  de  arbore],  cuius  glossae 
ex    duabus    compositae    quae    verba  uncinis    circumclusimus ,    ea 
aliunde  invecta  sunt. 

AeHic:  glossula 

glossae  'Cyrilli'  p.  527,  7  ed.  Vulcan. 

Haec  de  scriptura  et  ipsorum  glossariorum  interpretamen- 
tis.  Quod  autem  ad  glossa  et  glossarium  vocabulorum  usum 
attinet,  hoc  unum  monendum  videtur,  rariorum  vocum  earum- 
que  interpretamentorum  corpus  in  ipsis  codicibus  non  glossa- 
rium  appellari  solere,  sed  fere  semper  inscribi  vel  subscribi 
incipiunt  glosae,  incipit  conscriptio  glosarum,  expliciunt 
glosae,  id  genus  similia:  quamquam  etiam  alia  vocabula 
usu  veniunt,  velut  in  fine  glossarum  codicis  Sangallensis  912 
pervetusti  p.  320  subicitur:  EXPL.  ERMENEUMATA. 

Transimus  ad  glossas  ipsas.  Glossae  partes  duae  sunt: 
lemma  altera,  altera  interpretamentum,  quarum  illam  quot- 
quot  ego  novi  glossariorum  codices  omnes^)  in  sinistra,  hanc 


^)  Non  obstat  vetustissimum  glossarii  latinograeci  exemplum  papyri 
Parisiensis  a.  1865  editae  et  nuperrime  a  Buechelero  in  Fleckeiseni 
Annal.  t.  111  (a.  1875)  p.  309  sqq.  egregie  enarratae,  quippe  cuius 
glossarioli  ratio  prorsus  siugularis  sit. 

in  dextra  parte  positam  exhibent  hunc  in  modum:  uorticumf 
maris  gurgitu  undarum  (cod.  Leidensis  67  E  f.  60'' a).  Qui 
quidem  usus  non  minus  constans  est  quam  discriminis  quod 
inter  lemma  et  interpretamentum  intercedit  significatio  varia. 
Aut  enim  nihil  interponitur  nisi  vacuum  spatiolum  (velut 
Excido  decido  cod.  Leidensis  67  E  f.  24 ''a),  aut  puncta, 
apices,  id  genus  similia  inseruntur  {Ahactus  •  ah  acto  remotus 
cod.  Leidens.  67 F  f.  62 'd;  Excutitf  extendit  cod.  Leidens. 
67 E  f.  24'a,  quo  in  codice  f  vel  f  nota  librarii  plerumque 
usi  sunt,  non  aliter  atque  in  codice  Vat.-Palatino  1773,  ubi 
etiam  *  et  •;  et  ;  usu  veniunt;  in  codice  Amploniano  non 
solum  spatiolis  sed  etiam  •  et  ,  notis  discrimen  significatur; 
in  codice  Sangallensi  912  habes  •  et  :  ;  codex  Leidensis 
67 F  f.  60'b  Quirites  ':  popidus  exhibet;  sim.),  aut  nulla 
omnino  discriminis  nota  exstat  ^)  (velut  3Iuniceps  ciues  idemuni- 
cipaf  cod.  Leidensis  67  E  f.  40 ^b),  unde  non  mirum  quod 
non  raro  lemmatum  partes  interpretamentis  adhaeserunt, 
interpretamentorum  lemmatis^).  Ad  externam  glossarum 
speciem  etiam  illud  spectat,  quod  glossarum  lemmatis  hic 
illic  notulae  quaedam  praemittuntur.  Sic,  ubi  idem  lemma 
bis  ponitur  diversis  tamen  interpretamentis,  ei  quae  sequitur 
glossae  praemitti  solet  ii  hoc  est  item;  velut  in  codice  Lei- 
densi  67F  f.  59^c: 

priuilegium:  excusatio  a  lege  concessa 
it  priuilegium:  preiudicium 

vel  in  codice  Bernensi  224  f.  ^ll^^b: 

fatescunt:  feriendo  dissipant^) 
it  fatescunt:  defciunt  aut  dissoluuntur  dissipantur. 


^)  Qui  glossas  latinas  ediderunt  adhuc  omnes,  ut  lemmata  et  inter- 
pretamenta  disiungerent  commatis  usi  sunt,  quem  usum  continuare 
noluimus,  cum  hac  nota  in  interpretamentis  quoque  ipsis  freqiienter 
opus  sit.  Itaque  ne  perspicuitas  turbaretu»,  aliud  quid  requirentes  diu 
multumque  dubitavimus  utrum  ]  an  :  nota  praeferenda  videretur,  qua- 
rum  hanc  praestare  nunc  persuasum  habemus. 

^)  Velut  in  glossa  Amploniana^  p.  286,  49  ed.  Oehler.:  Cerula: 
collavaria,  distincta,  hoc  est  Caerula  colla:  varia,  distincta,  quae  ad 
Vergilii  Aeneid.  IT,  381  attollentem iras  et  caerula  colla  tumentem  spectat. 

^)  Quamquam  dissipantur  facile  quispiam  correxerit,  tamen  dissi- 

'Libri  illius  glossarum'  variae  particulae  unde  haustae  sint 
praemissis  notis^)  indicatur  hunc  in  modum: 

degfs  Famegerulus  fama  nuntians  sic  eni  dicim  et  ru- 

migerulus         cod.  Palatin.  1773  f.  129'' 
placidi  Columf  colatorium  •;         ibidem  f.  79"". 

In  codicis  Leidensis  67 E  priore  glossario  inde  ab  anathema: 
maranatha,  perdicio  in  aduentum  domini  f.  7'a  glossa  usque 
ad  dis'.  diues  f.  19^"^  litterulae  praefixae  sunt,  quibus  nomenne 
sit  an  verbum  an  adverbium  glossae  lemma  significatur:  sicut 
f.  13'a: 

ri  callidissimus:  uersutissimus,  astutissimus'^) 

n  cancros:  cancellos 

u  capissere:  accusare 

itu  cauillare:  non  simplicite^'  ridere 

ad^)  cassabunde:  sepius  emendandc 

n  cassicolum:  reticolum 

Haec  fere  lemmatis  glossarum  hic  illic  praefiguntur;  non 
desunt  quae  post  interpretamenta  addantur.  Sic  eorum  qui 
legerant  additamenta  ut  verba  corrupta  emendarentur  ad- 
scripta,  simul  cum  corruptelis  propagantur.  Velut  in  codice 
Amploniano^  —  quam  rem  Oehlerus  p.  270,  324  prorsus 
perturbavit  —  haec  glossae  traditae  sunt: 


pant  scripturam,  quam  etiam  alii  huius  glossae  fontes,  velut  gloss. 
Parisinum  Hildebrandi  p.  139,  71  (cf.  ibidem  fatesciti  .  .  .  aperitur 
uel  aperit)  et  cod.  Leidensis  G7F^  f.  25 ^a  exhibent,  quominus  in 
dubium  vocemus  impedit  certa  quaedam  ratio  de  linguae  vulgaris  usu 
derivata,  quode  infra  suo  loco  plura. 

^)  Pluribus  de  hac  quoque  re  infra  agetur. 

^)  Codex  calidissimus  .  .  .  artutissimus  exhibet. 

^)  Vide  quam  perverse  librarius  ad,  hoc  est  adverhium,  addiderit, 
inductus  ille  gravi  glossae  corruptela,  quam  sic  emenda:  cassabundae: 
saepius  cadentes  coll.  cod.  Bernensi  258  f.  178^c  (cassabunde  sepius 
cadendo),  Mai  VI  p.  514b  (casabundae  s.  cadendae);  'saepius  cadentes' 
haud  aliter  atque  Pauli  Festus  p.  48,  4  cassabundus  'crebro  cadens' 
interpretatur.  Ceterum  glossae  nostrae  omnes  cassabundus  scripturam 
exhibent,  velut  hae:  cassabundus:  uacillans,  instabilis  (sive  mavis  c: 
instabilis,  uacillans);  cassabunda:  titubans;  cassabundo:  titubanti, 
duhitanti;  cassabundum:  dubitantem,  titubantem;  cassabundus:  dubi- 
tans,  timens. 

Arietat:  ad  modum  arietis  aliquid  inpendit 
Arrabonem:  arram  pingit 

Artepta:  genus  est  ttusis  quasi  pigella  in 

ubi  facile  ipse  videbis  corruptae  inpendit  vocis  emendationem 
quae  est  inpingit  duabus  quae  subsecuntur  glossis  adiectam 
esse.  Neque  aliter  eiusdem  in  codicis  glossa^)  p.  347,  64  ed. 
Oehl.  lirantes:  errantes  arantes,  arantes  illud  natum  quod  in 
corruptae  errantes  scripturae  locum  substituendum  est. 

In  fine  glossarum  etiam  variae  scripturae  addi  solent. 
Cf.  glossam  codicis  Leidensis  67 E  f.  30'a:  gradu  grandis 
alihi  graderis]  f.  59 ^a  ui  granti   ligant  uituperant  et  alibi 

i  ,        ,  ^         

repperi  uitligant  ide    Jioc  ee   (reppererat    ille   nescio    quis 

i 
duas    glossas  hasce:    uigrantiligant:    uituperant   et    uitligant: 

tiituperant,  quarum  lemmata  uitiligant'^)  esse  debebant).    Item 

in  cod.  Bernensi   224  f.  205 ""b'  catox:  caudus  coxa  consenta- 

neus^)  in  alio  catax. 


^)  Hac  de  glossa  vide  Act.  soc.  phil.  Lips.  t.  IV  p.   360. 

^)  Ad  Catonem  refereada  videtur  glossa,  cuius  memoria  haec  est: 

Uitiligant :  uituperant 
gloss.   Turnebi    Adv.    XXVIII,   6;     cod.  Leidensis    67  F*    f.   53'd 
(uitilegant) ;  cod.  Bernensis  224  f.  226'b  (uitilegant)-  cod.  Vossia- 
nus  FoL  26  (uitilegant)  ;  gloss.  Salomonis. 

Cf.  Catonem  p.  80  ed.  lord.:  seio  ego  quae  scripta  sunt  si  palam  pro- 
ferantur,  multosfore  qui  vitilitigent,  sed  ii  potissimum  qui  verae  laudis 
expertes  sunt.  eorum  ego  orationes  sivi  praeterfluere,  ubi  Plinii  codices 
vitii  litigent,  ut  eligant,  ut  eligat,  ita  reprobent  ut  eligant  et  sibi  ex- 
hibent.  Mirum  illud  sivi  lordani  coniecturae  debetur:  alii  sino  vel 
ibi  scripserunt;  num  forte  sine  futuri  forma  Catoniana?  Ad  eundem 
Catonem  revocanda  haec  glossa: 
Natinare:  negotiari 

'Isidori'  gloss.  p.  687,  48   (ubi  negotiare  Scaligeri  glossae);   cod. 

Vossianus  Fol.  82;  gloss.   Salomonis   f.    IS^^^a   {negotiare);   gloss. 

Hildebrandi  p.  216, 15  (ubi  we^focmre  Parisinus,  negotiare  Leidensis). 

Cf.  Festum  p.  166:     'nati[natio  dicebatur  negoti]atio:  et  natinatores 

[ex  eo  seditiosa  negotia]  gerentes.     M.  Cato  in  [ ]multu  3Ia- 

cedoniae,  Etruriam,  Samnites,  Lucanos  inter  se  natinari  atque  factio- 
nes  esse.' 

^)  De  hac  glossa,  ubi  ad  glossas  Lucilianas  perventum  erit,  agetur, 

Haec  fere  adduntur:  multo  plura  quae  alim  integra  ex- 

stiterant  postea  interciderunt.     Sic  glossarum  interpretamen- 

torum   persaepe   nec    vola   exstat  nec    vestigium:   ut   in   cod. 

Leidensi  67 E  f.  57 ^b  uibia  uaram^)'.  ,  ubi  olim 

scriptum    fuisse     uaram    uibia:    perticae    duae  sunt  inter   se 

colligatae,  quae  asserem  sustincnt;   unde  prmierbium  'uibia  ua- 

ram  sequitur'  collata  *Isidori'  glossa^)   p.  698,  19  ed.  Vulc. 

paene    certum    est.      Similiter    codicis    Amploniani^    p.   270, 

289   glossa  anfibulum:  hiat;  neque  illius  glossarioli, 

quod  in  codice  Leidensi  67  F  secundum  locum  tenet,  glossa 

f.  60  ^d  sine  fabulari  non  truncata  esse  potest.    Non  semper 

autem  librarii  lacunam  inter  glossas  integras  male  hiantem 

patienter  tulerunt;    velut    in  cod.  Vaticano  3321  f.  52 '^  qui 

erga  id:    uacuum  scripsit,    glossam   interpretamento    carere 

videtur  indicare  voluisse.     Sic  cum  totum  non  raro  interci- 

dere  interpretamentum  constet,  non  mirum  est  quod  partes 

interpretamenti   dissolvuntur,    ut  undique  conquisitis   de- 

mum   scripturis   plena  atque  integra  glossae   alicuius   forma 

evadat.    Itaque  ne  quid  delitescat,  consentaneum  est  nunquam 

non  diligentissime  circumspiciendum  esse.    Omnino  enim  —  id 

quod,  quicunque   glossis   emendandis   operam  navarunt,  fere 

omnes  neglexerunt,  sive  codicum  glossas  continentium  penuria 

laborantes  sive  uberrimas  librorum  mann   scriptorum  copias 

imprudenter     spernentes     —   bona    pars    glossarum,    quippe 

permultis   saepe    codicibus  servatarum,    facillime  et  suppleri 

possunt  et  emendari,  dummodo  testimonia  quoad  fieri  possit 

omnia    colligantur.      Velut     glossa    codicis    Leidensis    67  E 

f.  IS^^b   discerniculum:   ornamentum  plenior  exstat  in  Hilde- 

brandi  glossario  Parisino^)  p.  108,  280  discerniadum:  orna- 

mentum  capitis,   plenior   etiam  apud  Maium  VI  p.  521  a  et 


•)  Inter  glossas  quae  a  ua-  incipiunt:  ut  uaram  uibia  potius  in 
lemmate  fuisse  consentaneum  sit. 

*)  Scaligeri  excerpta  uarum  uib.  ianam  p  dice  exhibere  videntur, 
Vulcanius  varam  tibiam  janam,  perticae  edidit;  ego  glossam  supra  dedi 
qualem  Scaliger  scripsit  Ausoniarum  lectionum  I,  18  (Heidelbergae 
a.  1588  ed.  p.  73),  ubi  proverbium  illud  'primum  e  situ  eruit.'  A  Sca- 
ligero  totus  pendet  Bon.  Vulcanius  'notarum'  p.  104,  7. 

^)  Item  nimirum  in  codice  Leidensi  67  F^ 

ut  Placidi^)  ibidem  p.  560  a  discerniculum:  ornamentum  capi- 
tis  virginalis,  plenissiina  autem  et  ut  videtur  integra  in 
codd.  Vossianis  Fol.  24^)  et  Fol.  82,  Amploniano^  p.  296, 
73,  glossario  Salomonis^),  apud  Papiam:  discerniculum:  orna- 
mentuni  capitis  virginalis  cx  auro.  In  supplendis  hac  ratione 
glossis  non  mirum  est  quod  vetustissimorum  codicum,  velut 
Sangallensis  912  et  Vaticani  3321,  glossaria*)  e  ceterorum 
grege  eminent.  Qua  de  re  quoniam  infra,  ubi  ad  singulos 
codices  accurate  describendos  perventum  erit,  siugillatim 
agetur,  nunc  unum  ex  sexcentis  exemplis  proposuisse  satis 
habemus.     Glossa  enim  haec: 

Candes:  vasa  fictHia 

cod.  Sangallensis  912  p.  45;  cod.  Vossianus  Fol.  24;  cod.  Vossia- 
nus  Fol.  82;  cod.  Amplonianus^  p.  280,  43  (caudes)  et  p.  285,  365 
{uictilia);  cod.  Amplonianus*  p.  286,  29;  gloss.  Hildebrandi 
p.  43,  28;  gloss.  Salomonis;  Papias;  Osbernus  p.  138  b  coll.  p.  87; 
gloss.  'Isidori'  p.  673,  17  et  675,  34. 

insigni  additamento  uno  codicis  Vaticani  3321  f.  17^^  testi- 
monio  augetur:  cardens:  uasa  frestiua  saliorum^),  unde  evadens 
candes:  vasa  fictilia  Saliorum  scriptura  quam  bonae  frugis 
sit  neminem  fugit. 

Truncari  glossas  iam  vidimus:  easdem  interpolari  alienis- 
que  additamentis  ampliari  non  desunt  quae  ostendant.  Glossa- 
rum  enim  multiplex  et  in  minutas  particulas  discreta  mate- 
ria  ita  comparata  est,  ut  eum  qui    legat    ad  interpolandum 


')  Hausit  Angelus  Mai  ex  cod.  Palatino  1773,  cuius  in  folio  102'' 
Placidi  Discerniculum  omamentum  kapitis  uirginis  Bcriptum  esse  Use- 
nerus  auctor  est.  Quae  glossa  utrum  re  vera  Placidi  sit  an  errore  ad- 
scriptus  fontis  indiculus.  nescio,  cum  reliquorum  'libri  glossarum'  codi- 
cum  testimonia  penes  me  non  sint. 

*)  Ibi  discernaculum  scriptum  est. 

^)  Nisi  quod  ibi  virginis  habes. 

*)  Addendum  prae  ceteris  codicis  Amploniani  glossarium  alterum, 
quod  quamvis  multo  post  illa  scriptum  sit,  sat  saepe  tamen  proprias 
suas  hac  in  re  virtutes  habet. 

^)  Hinc  hausit  A.  Maius  VI  p.  514a,  qui  tamen  fretiva  edidit: 
frestiua  nostrum  Ludovicus  Mendelssohn  excerpsit.  Ceterum  vasa 
festiua  a  Maio  parum  feliciter  propositum  esse  testimonia  supra 
coUecta  docent. 


:/ 

quasi  invitet:  qualia  tamen  additamenta  plerumque  hau  diffi- 
cile  a  reliquarum  glossarum  integritate  seiimgi  possimt.  Aut 
enim  ipso  eodice  diligentius  examinato  aliena  eicere  licet, 
ubi  aliam  manum  litterarum  et  atramenti  discrepantia  nota- 
bilem  talia  inseruisse  apparuerit.  Velut  in  codice  Leidensi 
67 E  f.  19'a,  ubi  haec  scripta  sunt: 

n  dios  grece  iouis^)  cst 
n  dis  diues  dissociare  disiungere 
disserenat^)  in  diuersum  serenat 

neque  litterarum  ordo  neque  ipsius  glossae  natura  suspitio- 
nis  quidquam  movet^):  at  ipsum  codicem  inspicientem 
fugere  non  potest  dissociare:  disiungere  interpolatori  deberi. 
Alibi  autem  codicis  ope  supersedebimus,  cum  litterarum  ordo 
laesus  eius  qui  sua  inseruit  conatum  planissime  ostendat. 
Velut  glossarum  in  eodem'codice  non  procul  ab  initio  f.  l^a 
scriptarum 

ahstrusum:  latens,  occultum 
ahsclatata:  nauis  piratica^) 


')  lovis  riominativura  apud  antiquos,  in  lingua  vulgari,  apud  scripto- 
res  non  satis  elegantis  orationis  velut  Hyginum ,  Ampelium ,  alios  fre- 
quentari  nemo  nescit. 

^)  Elegans  idque  satis  rarum  disserenandi  verbum  facit  ut  hitius 
glossae  memoriam  cum  lectoribus  communicandam  putemus: 

Disserenat:  in  diversum  serenat 

cod.   Yossianus  Fol.   24    {diuerso);    cod.    Bernensis  224  f.    209 ''a 

(diucrso);   cod.  Amplonianus^  ined.   p.  296,  84/85   dissererat  i.  d. 

re 

rerat);  Mai  VI  p.  521  a;  gloss.  Salomonis. 

Neque  hinc  aliena  glossa  disserenus:  serenus  codicis  Voss.  Oct.  24*. 

^)  Non  magis  offendit,  quod  duae  glossae  uno  versu  continentur; 
nihil  enim  saepius  usu  venit. 

*)  Reliqui  fontes  Abstlatata:  nauis  piratica,  exhibent,  veluti  cod. 
Leidensis  67  F^  fr  l^c  {dbslatata) \  cod.  Vossianus  Fol.  26;   co^,  Ber- 

i 
nensis  258  f.  48^^^  (piratica);  cod.  Bernensis  224  f.  199'a  (naues). 
Notum  est  stlata  vocabulum  (cf.  Paulum  p.  312,  6  stlata:  genus 
navigii  latum  magis  quam  altum  .  .  .  ;  Philoxenum  p.  203,  11  stlattai 
ireipaTiKoO  CKoqpouc  ei6oc;  'Caper  de  orthographia'  p.  2246  P.  stlataris: 
sine  c  litera  scribendum  est  a  stlata  rate  piratica),  quocum  quin 
aliquo  vinculo  abstlatata  cohaereat  dubium  non  est,  quamquam  incertum 


■srp' 

ahrogans:  humilis 

arrogans:  superbus 

a  h  iectus :  inquinatus 
ordinem  turbatum  esse  invecta  arrogans:  superhus  glossa, 
qua  opus  asse  putabat  sciolus  nescio  quis  acl  explendam  eam 
quae  praecedit  glossam,  qui  non  caecutiat  facile  viderit. 
Difficilius  etiam  cod.  Sangallensis  912  p.  48  additamentum 
lateat*  ubi  inter  medias  c  litterae  glossas  haec  legentis  ocu- 
los  offendit:  amicum:  tonfilon  hoc  est  amicum:  tov  qpiXov. 
Non  raro  autem  ad  turbatum  litterarum  ordinem  illud  indi- 
cium  accedit,  quod  eiusdem  glossarii  novus  codex  suspitiosas 
glossas  omittit,  id  quod  cum  in  alia  tum  in  Hildebrandi 
'glossarium  Parisinum  antiquissimum'  cadere  infra  demon- 
strabimus. 

Praeter  glossas  interpolatas  etiam  prorsus  aliena  immi- 
scentur  atque  iterum  iterumque  descripta  propagantur.  Cuius 
rei  luculentius  exemplum  nullum  novi  hoc.  Vulcanius  enim 
inter  'Isidori'  glossas  p.  682,  27  peruiiram  glossam  hanc 
edidit:  Heti  folia  quatuor  fuere  de  exemplari.  At  haec  non 
glossa  est,  qua  abstrusum  aliquod  vocabulum  explicetur,  sed 
notula  nescio  cuius  lacunam  exempli  indicantis;  eadem  enim 
glossa  in  codice  Leidensi  67  F^  f.  29'  talis  exstat:  hieti 
folia  quattuor  quae  excisa  fuerunt  de  exemplax  et  in  glossario 
Salomonis  inter  hesperius  et  heth:  hestus  folia  a  quMuor  quc 
excisa  fuerint  de  exemplaria,  ubi  de  'quattuor  foliis  4e  exem- 
plari  excisis'  agi  apparet,  neque  tamen  quid  pro  lemmate 
glossae  —  hieti,  hestus,  heti  —  scribendum  sit  statim  iu 
oculos  incurrit.  Itaque  multa  velut  hic  desunt  tentanti  neque 
tamen  multum  proficienti  succurrit  mihi  quae  in  codice 
Leidensi  1.  s.  s.  excerptae  praecedit  glossa  non  minus  mira: 
hic  hahet  minus  ini ,  quam  etiam  glossarium  Salomonis,  ubi 
inter  scriptum  est,   exhibet.     Compositis   his   duabus   glossis 


quonam.  Coniecerit  fortasse  quispiam  coUata  Salomonis  glossa 
'stlattaria  genus  est  nauis  latronibus  aptum  et  ab  illis  possessa,  in 
qua  properant  diuersas  pclari  {scr.  praedari)  gentes  uel  regiones ',  db 
stlataria  nescio  ubi  scriptum  maleque  intellectum  esse;  si  quis  autem 
eiecta  tertia  a  littera  ab  stlatta  scribere  maluerit,  non  habeo  quod 
contra  moneam, 

hic  habet  minus  inter  el  hieti  folia  quattuor  .  .  .  vix  dubium 
est  quin  integrum  additamentum  ^)  sic  restituatur:  'hic  habet 
minus  inter  h  et  i  folia  quattuor,  quae  excisa  fuerunt  de 
exemplari.' 

A  toto  hoc  capite  quod  est  de  interpolatione  ne  illud 
quidem  alienum  est,  quod  glossae  suis  locis  depulsae  alior- 
sum  non  raro  invehuntur.  Qua  tamen  in  re  vix  possumus 
satis  cauti  esse.  In  emendandis  enim  glossis  illud  quoque 
saepenumero  neglectum  est  quod,  nisi  omnes  corrigendi  viae 
quasi  clausae  sunt,  non  licet  initiali  glossae  littera  mutata 
emendationem  periclitari.  Quam  legem,  quamvis  tam  mani- 
festa  esse  videatur  ut  demonstratione  non  egeat,  permulti 
tamen  —  quo  ex  numero  ne  Scaliger  quidem  eximendus  est 
—  eo  violarunt,  quod  glossas  ad  alias  litteras  deferri  pos^e 
nimis  facile  sibi  persuaserunt.  Nam  quamvis  illud  factum 
esse  omnino  negari  non  possit  —  scriptorum  enim  loci,  unde 
glossae  depromebantur,  sat  saepe  iam  corrupti  erant  — ,  at- 
tamen  larga  glossarum  quae  huc  pertinere  videantur  copia 
ob  certas  rationes  (imprimis  dico  vetustas  et  linguae  vulgaris 
formas)  aliter  comparata  est.  Velut  losephus  Klein  ('Zu 
den  Glossen  des  Philoxenus'  in  Musei  Rhen.  t.  XXIV  (a.  1869) 
p.  289  sqq,),  ubi  Philoxeni  glossam  Livianam  p.  23,  4  ed. 
Vulc.  '«roscit:  TrXavctTai'  iu  'errascit:  tt.'  mutandam  proponit, 
non  debebat  ad  eiusdem  glossarii  p.  152,  38  pariolus:  Trpo- 
9r|Tr|C,  BuocKOTTOC  provocare;  pariolus  enim  nihil  est  nisi 
pliariolus  hoc  est  fariolus^).  Sic  glossae  codicis  Leidensis 
67  E  f.  30 ''b  heligus  genus  e  metri  conaxa  metro  ef  penta 
metrico,  cuius  interpretamehtum  genus  est  metri  conpositi  ex 
hexamctro  ct  pentametro  scribendum,  et  f.  ^Pb  yperholicc'.  clate 


^)  Hinc  quid  ad  indolem  glossarii  existimandam  concliidi  possit 
infra  exponemus. 

*)  Cf.  fariolus:  uates  glossam  codicum  Vaticani  .3321  f.  61'*';  San- 
gallensis  912  p.  105  {uatis);  Amploniani'  p.  331,  119  (uatus);  Amplo- 
niani^  p.  333,  108  (furiolus  fatis)  et  permiras  duas  hasce:  fariolus: 
uatis,  qui  ariolus:  unde  hyfa  uocant  (cod.  Leidens.  67E  f.  ^b^^a.)  et 
fariolus:  ariolus,  uates,  quod  galli  humerum  (Homerum?)  dicunt  (gloss. 
Salomonis,  ubi  vox  paenultima  sic  scripta  exstat  hiimerH,,  singuJari  h 
Utterae  forma). 

ob  vulgaris  sermonis  h  modo  addentis  modo  dementis  con- 
suetudinem  non  suis  locis  exstant.  Similiter  iudicandum  est 
de  his  glossis:  Uhdo:  obduco  vel  subpono  (gloss,  Hildebrandi 
p.  289,  49:  obdo)]  Bispillumi  mortuos  portans  (ibidem  p.  32, 
44:  vespillo)]  Conisma:  picta  imago  (cod.  Amplonianus^ 
p.  280,  1:  conisma  =  iconisma  =  eiKOViciia);  Pistilia:  capi- 
tella  (idem  p.  361,  174:  pistilia  =  epistilia  =  eTTicTuXia); 
Pimdia:  gr.  cura  (idem  p.  362,  251:  etriiieXeia);  I£aus:.dimer- 
sum  eabruptum  infernum  uel  tenebre  exteriores  (cod.  Leidensis 
67E  f.  30^a:  liaus  =  CJiaos)-,  aliis.  Quamquam  sane  — 
ut  iam  diximus  —  negari  non  potest,  hic  illic  nuUam  eius 
modi  rationem  subesse,  velut  codicis  Leidensis  67 E  f.  9^b 
glossa  n  bacti:  conpulsi  inter  b  litteram  recepta  est  Coacti 
lemmate  in  bacti  corrupto.  Similiter  eiusdem  codicis  f.  8'b 
a  litterae  glossa  ii  aruas:  demonas,  quam  etiam  codices 
Vaticanus  3321,  Sangallensis  912,  Leidensis  67 F,  Bernensis 
224,  alii  exhibent,  nisi  laruas  lemma  scripseris  intellegi 
nequit. 

Ab  his,  quae  ad  universa  glossaria  spectantia  praemo- 
nenda  putavimus,  ne  illa  quidem  quaestio  gravissimi  ad  recte 
aestimandam  glossarum  latinarum  indolem  utilitatemque 
ponderis  aliena  est,  quodnam  inter  ceteras  glossas  et  Pauli 
epitomam  sive  Festum  sive  Verrium  Flaccum  necessitudinis 
vinculum  intercedat.  Si  enim  vera  esset,  quae  tralaticia  est 
de  glossis  latinis  opinio,  hausta  nimirum  haec  omnia  ex  Pauli 
epitoma  sive  Festo:  si  diutius  in  colligendis  disquirendis 
emendandis  his  reliquiis  versaremur,  non  sine  aliquo  iure 
oleum  et  operam  perdidisse  diceremur.  Quae  quidem  quaestio 
quamquam  generatim  absolvi  nequit  —  singula  enim  glossa- 
ria  diligenter  in  examen  vocanda  sunt  vocabunturque  infra^) 
— ,  tamen  hoc  vel  nunc  contendere  licet,  glossas  mere  latinas 
quae  proprie  sic  vocantur  non  ex  Paulo  —  Festo  —  Verrio 
Flacco  sumptas  esse,  sed,  quamvis  ad  unum  eundemque  fon- 
tem,  scriptorum  dico  locos  certos,  saepissime  redeuntes  non 
raro  simillimae  sint,  /ere  semper  tamen  ex  prorsus  aliis  atque 
ex  Festo  rivulis  fluxisse.    Quae  ratio  ut  unicuique  in  oculos 


^)  Velut  Philoxeni,  Placidi,  Salomonis,  alia  glossaria, 

incurrat,   exempla  cumulanda  neque   chartae  parcendum  esse 
duximus. 

Romuli  vetustum  altellus  cognomen  ex  solo  Paulo  p.  7, 
10*)  adhuc  notum  est:  ^altellus  Romuhis  dicebatur,  quasi 
altus  in  tellure  vel  quod  tellurem  suam  aleret,  sive 
quod  aleretur  telis");  vel  quod  .  .  .  alternis  vicibus  au- 
dierit  locutusque  fuerit.'  Vide,  quae  copia  glossarum  ex 
Festo  jion  derivatarum  huc  spectet: 

I.  Altellus:  terrac  niitritns^) 

Mai  VI  p.  506 a;  cod.  Vossianus  Oct.  24^;  cod.  Sangallensis  912  p.  20. 

II.  Altellus'.  alte  edocatus 

Fragmentum  Vindobonense  2404  {acitella)\   cod.  Sangallensis  9l2 
p.  20  {alcitellusi  alte  evocatus). 

III.  Altellus:  altus  diminutive 

cod.  Ami)lonianus '  p.  27.3,  107  (dmmu);  fragmentum  Deycksii. 

IV.  Altellum',  hoc  est  terrenum 
Mai  VI  p.  506  a  {terranum). 


Sic  confer  quae  subieci: 

Pauli  F  e  s  t  u  s : 

9,  14:  Adrumavit:  rumo- 
rem  fecit  sive  commurmura- 
tus  est,  quod  verbum  qui- 
dam  a  rumine  id  est  parte 
gutturis,  putant  deduci. 


Glo  ss  ae : 

A  d  r  u  m  a  V  i  t :  rumorem  adtulit 
Mai  VI  p.  504  a;  cod.  Vosaianus 
Oct.  24  {adruminavit  r.  attulit); 
gloss.  Crameri  'Hauschronik'  p.  202 
{obtulit);  Mai  VI  p.  504  a  =  cod. 
Vatican.  3321  f.  6^^  {adruminavit 
r.  adtollit);  gloss.  Hildebrandi  p.  4, 
47  {adtullit  L);  cod.  Bemensis  16  f. 
11 'b  {attulit:  ut  ex  Vergilio!); 
cod.  Vossianus  Fol.  82;  cod.  Am- 
plonianus*  p.  263,  361  {obtulit); 
cod.  Amplonianus*  p.  267,  119 
{adromavit) ;  gloss.  Isidori  p.  669, 
46  {adrummavit  rumores);  gloss. 
Salomonis  {attulit). 


^)  'Romuli  cognomen  hoc    solo  teste  nofum,    a  Naevio  puto  vel 
Ennio  memoratum':  0.  Muellerus  in  adnotatione. 
'^)  Num  forte  tcllis^i 
^)  terrae  locativus  est. 


Pt ''  •• 

p,  16, 6:  Arculumappellabant 
circulum,  quem  capiti  im- 
ponebant  ad  sustinenda  com- 
modius  vasa,  quae  ad  sacra 
publica  capite  portabantur. 


p.  11,  14:  Arferia  aqua  quae 
inferis  libabatur,  dicta  a 
ferendo;  sive  vas  vini, 
quod  sacris  adhibebatur. 


p.  56,  13:  Clingere:  cingere, 
a  graeco  kukXouv  dici  mani- 
festum  est. 


Arcolonus^):  circulus,  quem 
in  capite  habent  qui  exge- 
runt  uasa 

Mai  VI  p.   509 a;   cod.    Vossianus 

Oct.  24^  {arcolomus :    qui  —  vasa 

verbis  oraissis). 

Arculus:  circulus,  quod  ubi- 

que  arceat 
cod.  Vossianus  Fol.  24  (qd);  cod. 
Vossianus  Fol.  82;  cod.  Leidensis 
67  F^  f.  54 ^d  {qd  usique). 

Arferia:  vas  vinarium,  quo 

vinum  ad  aras  ferebant^) 
Mai  VI  p.  509 a  {arseria);  cod. 
Leidensis  Bibl.  Pub.  191^  {arseriai 
V.  V.;  reliqua  desunt);  cod.  Vossia- 
nus  Oct.  24*  (vasa  quod  .  .  .  ara 
fert)'.,  cod.  Sangallensis  912  p.  25 
{arceria  .  .  .  cum  quo  .  .  .  ferebat). 

Clingit:  cludit^) 
gloss.  Hildebrandi  p.  55,  109  (L 
ot  F);  cod.  Vossianus  Fol.  82  (cf. 
ihidem  clangit :  clingit  cludit,  quod 
natum  ex  clangit:  [personat];  clin- 
git:  cludit);  gloss.  Isidori  p.  673, 
42  {eludit  male  Vulcanius:  cludit 
Scaligeri  excerpta);  cf.  etiam  Pa- 
piae  glossam:  clingo:  excludo. 


'')  Quid  haec  vocabuli  forma  sibi  velit  nescio;  neque  tamen  corri- 
gere  ausus  sum. 

^)  Arferia  glossographo  ex  ara  et  ferre  natum  videtur:  at  ar  po- 
tius  ad  praepositionem  esse  nemo  non  videt. 

^)  Verum  permira  glossa,  quae  aut  clinsit:  decurtavit  (cod.  San- 
germanensis  teste  Hildebrando  p.  55  b)  aut  clinsit:  degustavit  (Mai  VII 
p.  555  b)  aut  clinsit:  decortavit  (gloss.  post  Salomonis' gloss.)  aut  clinxit: 
decurtavit  (Papias)  scribitur,  ad  clingere  verbum  non  pertinere  videtur. 
Quo  autem  modo  emendanda  sit,  incertus  haereo;  num  forte  CLINSIT 
ex  GLUVSIT  (gluvsit  =  glubsit)  natum  et  pro  decortavit  (sic  glossarium 
post  Salom.  adiectum)  decoriavit  scribendum?  Cf.  glubit:  excoriat 
{ghmit  gl.  Salomonis  et  cod.  Bemensis  357  f.  l^^^a;  gluuit  cod.  Lei- 
densis  67E  f.  29"*^a  et  cod.  Palatinus  1773  f.  141^;  glumit  exoritur 
Papias). 


j»'--.  T'  ■ 

p.  47,  8:  Carinantes:  probra 
obiectantes,  a  carina  dicti, 
quae  est  infima  pars  navis; 
sic  illi  sortis  infimae. 


42,  1:  Coniuoli^):  oculi 
sunt  in  angustum  coacti 
coniventibus  palpebris. 


Carinantes:  inludentes,  in- 

ridentes 
Mai  VI  p.  530  b  {karinantes);  Mai 
VII  p.  565  b  {karinantes  inludentes 
vel    invidentes) ;    gloss.    Salomonis 
{karinantes  illudentes  vel  irridentes) ; 
gloss.  Arabic.  p.  702,  45  {carinoi 
illudo,   irrideo);    gloss.    Vincentii 
Bello  vacensis  Qcarinantes  illudentes), 
apud  quem  inridentes  omissum  est, 
sicut  etiam  in  eis   quae  nunc  se- 
cuntur  testimoniis :  cod.  Sangallen- 
sis  912   p.  46;   gloss.  Hildebrandi 
p.   46^  44    {carinentes    PL);    cod 
Amplonianus*    p.    282,    162;    cod 
Amplonianus^   p.    285,    360;    cod 
Amplonianus^    p.     286,- 44;    cod 
Vossianus  Fol.  24  {carinentes) ;  cod 
Vossianus    Fol.     82     {carinentes) 
gloss.    Salomonis  {carinentes  illu 
dentes);  Papias  {carientes  illuden 
tes);  gloss.  'Isidori'  p.  673,  24. 

Carinantes:  argutantes^) 
cod.  Vossianus  Oct.  24;  cod.  San- 
germanensis  Du  Rieuo  teste. 

Coniuoli:    concordes,    con- 

iuncti 
Mai  VI  p.  517b;  cod.  Sangall.  912 
p.   66    {conuoli  c,    om.    coniuncti 


^)  Vides  Ennii  Annalium  versuum  181  sq.  'contra  carinantes 
verba  [atra]  atque  obscena  profatus'  carinantes  vocabulum  diversos 
glossographos  interpretatos  esse  probra  ohiectantes;  inl^identes,  inri- 
dentes;  argutantes.  (De  ipsa  forma  v.  Ritschelium  disputantem  de  epi- 
gramm.  Sorano  in  Monum.  epigr.  tr.  p.  17). 

*)  Non  suo  iure  hoc  loco  0.  Muellerus  Lindemannum  secutus  est, 
librorum  scripturaha  quae  est  contuoli  male  defendentem:  debebat 
potius  Scaligerum,  qui  coniventibus  vocabulo  duce  conivoU  ingeniose 
proposuit,  quae  emendatio  egregie  confirmatur  glossa  illa  conivolis:  fre- 
quenter  nictantibus.  Ad  translatum  eiusdem  vocabuli  usum  spectat  etiam 
alia  glossa:  coniuoli:  concordes,  coniuncti  et  Paulus  p.  61,  8  conivola: 
occulta.  Ceterum  quod  coniventibus  scripsi,  non  nititur  haec  scriptura 
unice  vera  Muelleri  codicibus  {conniventibiis  Monacensis,  continentibus 
Gudianus  exhibeut),  sed  excerptis  ex  Pauli  epitoma  in  glossarium  Salo- 


;^;bf«^w-j' 

p.  74,  9:  Diabathra:  genus 
solearum  Graecanicarum. 


voce);  cod.  Leidensls  67  P  f.  17 ^d 
{conibdli);  cod.  Bernensis  224  f. 
207 '^a  (coneboli);  gloss.  Hilde- 
brandi  p.  68,  276  (conibuli);  cod. 
Vossianus  Fol.  24  {conibili);  cod. 
Vossianus  Fol.  82  (conibult);  cod. 
Vaticanus  3321  f.  27^  (coniboli); 
cod.  Amplonianus*  p.  289,  233 
{conibo  c.  coniunctio) ;  gloss.  Isi- 
dori  p.  672,  58  (iuncti);  gloss.  Isi- 
dori  p.  676,  5  {cdhibuli);  cod. 
Sangermanensis  {conibult) ;  Mai 
VII  p.  556  b  {coniboli);  Papias 
{conniuoli). 

Coniuolis:    frequenter   nic- 
tantibus 

cod.  Sangermanensis  apud  Hilde- 
brandum  ad  Glossarium  Parisinum 
p.  69  a:  cohibulis  codex,  attamen 
inter  con-  glossas;  nutantibus  idem, 
quod  emendavi. 

Diabatra:  genus  calcei  mu- 
liebris  ^) 

cod.  Amplonianus  *  p.  296 ,  96 
{diabratro). 


monis  glossis  subiectum  derivatis,  ubi  conitentibus  scriptum  est.  Paulum 
et  Festum  non  raro  glossariorum  ope  et  emendari  et  illustrari  posse 
luculenter  demonstravit  Scaliger,  post  quem  novi  quidquam  vix  pro- 
dierit,  quamquam  permulta  eius  studiis  addi  possunt.  Velut  vide  num 
ad  illustrandum  Pauli  locum  p.  26,  8  aestimias:  aestimationes ,  ubi 
aestimias  vocabulum  ut  Mueilerus  ait  'alias  incognitum'  in  aestimia 
mutare  volebat  I.  Lipsius,  defendebat  0.  Muellerus,  glossarum  memo- 
ria  adhiberi  possit.  Aperte  enim  ad  eandem  vocem  codicis  Sangalleu- 
sis  912  p.  15  glossa  aefunne:  aestimationis  spectat,  cum  pro  aefiiime 
scribendum  sit  aefttmte  hoc  est  aestimiae.  Ceterum  ne  aestimium  qui- 
dem  vox  a  glossariis  aliena  est:  cf.  aestimium:  aestimatio  apud  Maium 
VI  p.  505 a;  aestimium  aestimationem  puto  dici  (cod.  Sangerman.; 
cod.  Bernensis  16  f.  16^'a,  qui  aestinum  erasa  n  littera  et  mi  supra 
-in-  scripto  exhibet;  Mai  VII  p.  551  a). 

*)  Naeviana  glossa,  ut  videtur,  ad  versum  Diabathra  in  pedibus 
habebat,  erat  amictus  ejaicroco  (v.  57  p.  13  trag.  Ribb.*^)  spectans. 


■■■■i-'^f^^is^^^T^m^: 

Fcstus  p.  177 a  16:  Nictit 
canis  in  odorandis  ferariun 
vestigiis  leviter  ganniens, 
ut  Ennius  in  1.  X  (ann.  v. 
344  sqq.  p.  51  sq.  ed.  Valil.): 
'sicut  si  quando  vinclis  ve- 
natica  velox  |  apta  solet  ca- 
nis  forte  ferain  sei  nare  sa- 
gaci  I  sensit,  voce  sua  nictit 
ululatque  ibi  acute'5  unde 
ipsa  gannitio. 


N  i  c  t  i  t  canis,  cum  acute  gannit 
cod.  Sangallensis  912  p.  178  (agute); 
cod.  Leidensis  67  E  f.  42 '^b;  cod. 
Amplonianus  *  p.  354 ,  64  (nectit) ; 
cod.  Amplonianus^  inedit.  p.  355, 
19/20  {accute);  cod.  Vossianus  Fol. 
82;  cod.  Leidensis  67  F  f.  37  M 
(canes  .  .  .  gignit);  cod.  Bernensis 
224  f.  217 ''c  (canes);  gloss.  post 
Salomon.  f.  ^^S^b;  Mai  VII  p.  570a 
(necne  canis  dum  gannit);  Papias 
{nictim)\  gloss.  Hildebrandi  p.  218, 
76  {acutaeli:  cannit  L  et  P);  gloss. 
Isidori  p.  688,  3. 

Nictit    canis,    cum    leviter 

gannit 
cod.   Leidensis   67  E    f.  42^^   {niet 
.  .  .  garrit). 

Nictit  canis,  cum  excitatur 
cod.  Vossianus  Oct.  ^^**  {excitetur). 
Nicto:  latro 

cod.  Leidensis  67 E  f.  42'b;  cod. 
Amplonianus^  p.  354,  45;  cod. 
Vossianus  Fol.  82  {nioto). 

Offendix:  nodus  proprie, 
quo  apex  flaminum  retine- 
tur  et  premitur 

Mai  VI   p.   537 a   {o/fendis);    cod. 

Bernensis    258    f.    181^    {offendixi 

nodiis,  reliquis  omissis). ') 


Festus  p.  205a  2:  Offendices 
ait  esse  Titius  nodos,  qui- 
bus  apex  retineatur  et  re- 
mittatur.  At  Veranius  co- 
riola  existimat,  quae  sint  in 
loris  apicis,  quibus  apex  re- 
tineatur  et  remittatur,  quae 
ab  offendendo  dicantur.  nam 
quom  ad  mentum  perventum 
sit,  offendit  mentum. 

Haec   omnia  cum  ex  Paulo  sive  Festo  hausta  esse  non 
possint,  quaeritur  unde  tandem  glossae  tam  exquisita  doctrina 


*)  'Isidori'  glossa  p.  689,  13:  Offendicesi  nodi  quibus  lihri 
signantur,  utpote  ex  Osberni  Panormia  hausta  (cf.  Mai  Class.  Auct.  t. 
VIII  p.  398:  .  .  .  offendices ,  cum  .i.  nodi  quibus  libri  signantur,  et 
p.  401  a  offendices:  nodi  quibus  libri  signantur)  admodum  suspecta  est. 


m::    ^.■.^;imm^^^'rr^^^r\;:^r-;:^''  ■ 

conspicuae  fluxerint.  Quae  quaestio  satis  intricata,  cum 
codicum  glossas  continentium  praecipua  pars  etiamnum  in 
bibliothecis  abscondita  lateat,  absolvi  nondum  potest,  attingi 
autem  et  ex  parte  tractari  potest.  Atque  ut  multae  glossae 
ex  codicibus  glossatis,  ut  hoc  vocabulum  fingere  liceat, 
aperte  sumptae  sunt,  quarum  exempla  infra  quaere,  ita  equi- 
dem  non  dubito  quin  bona  pars  doctissimarum  glossarum  ad 
vetustissimos  glossographos  —  Aurelios  Opillios  dico,  Aelios 
Stilones,  Servios  Sulpicios,  alios  —  redeant,  quo  ex  fonte 
quae  hausta  erant  per  multos  rivulos  ducta  postremo  in 
glossaria  nostra  pervenerunt.  Exstant  enim  glossae  quae 
non  sine  aliqua  probabilitate  ad  tam  locupletes  auctores 
revocari  posse  videantur. 

Apud  Festum  p.  173a  21  de  nuscitiosus  voce  haec  ex- 
ponuntur:  'Nuscitiosum  Ateius  Philologus  ait  appellari 
solitum,  qui  propter  oculorum  vitium  parum  videret.  at 
Opillius  Aurelius  nuscitiones  esse  caecitudines  nocturnas. 
Aelius  Stilo,  qui  plus  videret  vesperi,  quam  meri- 
die,  nec  cognosceret  nisi  quod  usque  ad  oculos  ad- 
mouisset.'  Non  improbabile  esse  duco,  ex  Aelii  Stilonis 
largis  copiis  derivatam  esse  hanc  pusillam  glossam: 

Nusciosus:  qui  plus  vespere  videt^) 

cod.  Vaticanus  3321  f.  105^^;  cod.  Sangallensis  912  p.  181  (vepere); 
cod.  Vossianus  Fol.  82;  Mai  VI  p.  535  b;  gloss.  Hildebrandi 
p.  221,  143;  gloss.  Salomonis  f.  143 "^b;  cod.  Amplonianus '  inedit. 
p.  355,  38/39;  cod.  Amplonianus^  p.  354,  50  {nasciosus  q.  vespere 
plus  vidit);  codd.  Leidensis  67  F  f.  37  ^d  et  Bernensis  224  f. 
217  "^a  {nuscios  plus  vespere  videt  uterque  codex);  gloss.  Vincentii 
et  Papias  (vespere  plus,  ut  cod.  Amplon.^). 

Truncatam    enim    hanc    glossam    esse,     aperte    demonstrat 
comparativus    ille  plus,    qui   vix  habet  quo   apte   explicetur 


')  Non  deest  alia   persimilis  glossa   ad    eandem    vocem  spectans^ 
quae  sic  currit: 

Nosciosus:  qui  tnelius  vespere  videt 
cod.  Palatinus  1773  f.  210'';  Papias  (noctiosus). 

De  gemella  forma  quae  est  lusci[ti]osus  infra  e  glossis  non  nuUa  pro- 
ferentur.     Cf.  etiam  F.  Ritschelium  'de  Varr.  discipl.  libris'  p.  17. 

LOwe,  de  gloss.  lat.  2 

sine  quam  meridie  vel  similibus  verbis.  Idera  Festus  p.  B30b 
33  hanc  menioriam  alibi  non  redeuntem  servavit:  ^spirillum 
vocari  ait  Opillius  Aurelius  caprae  barham.'  En  glossas 
nostras : 

Stirillum:  caprae  harha 
cod.  Amplonianus^  p.  374,  55. 

Sterillum:  harha  de  capra^) 
Mai  VI  p.  545  b;  gloss.  Salomonis;  Papias. 

Sic  etiam  Sulpicii  Rufi  interpretamentum  ad  legem  XII  tabu- 
larum  spectans  in  glossis  nostris  exstare  infra  demonstrabi- 
tur.  Vides  quam  pretiosas  antiquae  doctrinae  reliquias  glossae 
usque  ad  hmic  diem  iniuria  spretae  contineant. 

lam  unum  restat  ad  fontes  indagandos  item  pertinens: 
quae  tamen  res  prorsus  certa  aut  perspicua  non  est,  sed 
quodam  modo  ad  sensum  redit.  Namque  vel  eas  quas 
supra   exscripsimus    testimoniisque    satis    suffulsimus   glossas 


')  spirillum  Festus,  stirillum  sive  sterillum  glossae:  utra  forma 
vera?  Si  ctuiuoXoycTv  licet,  cur  sterillum  forma  displiceat  non  video. 
Cogitari  enim  potest  rigidiusculam  caprae  barbam  ster-illum  vocatam 
esse  eodem  modo  quo  homini  'duribuccio'  barba  sterilis  tribuebatur. 
Qui  U8U8  sterilis  vocabuli  —  cuius  etymon  ad  CT€pe6c  CTe^f)6c  CT^piqpoc, 
scrt.  sthiras,  germ.  star  pertinet:  vide  G.  Curtium  "^Grundzuge'^  p.  201 
—  adhuc  non  notus  re  vera  exstitit.     Confer  enim  sis  hanc  glossam: 

Barba  sterili:  durihuccitis 
cod.  Leidensis  67  F^  f  55^^^  {stereli};  cod.  Vossianus  Fol.  82 
(dumbuccius) ;  cod.  Vossianus  Pol.  24  {stereli  duri  buccius);  cod. 
Sangermanensis  {stereli  duribucius) ;  cod.  Bernensis  16  f.  52  ^b 
{duribucius);  cod.  Vossianus  Oct.  24  {ducibucius) ;  Mai  VII  p.  552  b 
{duri  butius);  gloss.  Isidori  p.  670,  34  {barbastereli) ;  eaedem 
p.  672,  9  {barbasterili). 

Pro  duribuccius  jjoterat  etiam  oridurius  interpretari  glossographus :  cf. 
Cyrilli  p.  609,  38  glossam  CKXrip6cTO|uoc:  oridurius.  Ceterum  ad  aliam 
rem  spectat  Petronii  c.  43  (p.  47,  10  B.  ed.  mai.)  durae  buccae  fuit. 
Utut  autem  etymon  vocabuli  rarissimi  se  habet,  hoc  certo  scio  nemi- 
nem  meae  praelaturum  esse  loannis  Meursii  coniecturam,  qui  in  Exerci- 
tationibus  criticis  Lugduni  Batavorum  a.  1599  editis  II  p.  108  sq. 
haec  nugatur:  'nemo  .  .  .  nescit  spiras  dictas  funes  nauticos  —  quam- 
vis  proprie  convolutos  tantum  —  omnes  abusive.  Hinc  spirilium,  quod 
spirae  nimirum  iude  fierent.' 


l^-if- 

perlustrantem  vix  te  fugerit,  glossarum  exquisita  vetusta 
pretiosa  ut  ita  dicam  vocabula  exhibentium  sat  saepe  in 
glossariis  paria  esse  tradita;  velut  memineris  glossas  illas: 
arcolonus:  circulus,  quem  in  capite  liahent  qui  exgerunt  vasa 
et  arculusi  circulus,  quod  ubique  arceat;  carinantes:  inludentes, 
itwidentes  et  carinantes:  argutantes]  nusciosusl  qui  plus  vespere 
videt  et  nosciosus:  qui  melius  vespere  videt-^  stirillum:  capra£ 
harha  et  sterillum:  harba  de  capra.  Neque  aliter  comparata 
est  satis  magna  optimae  notae  glossarum  pars,  velut  etiam 
liae,  quarum  testimonia  infra  suis  locis  proferentur:  adasia: 
ovis  maior  natu  et  adasia:  ovis  maior  quae  peperit-^  agrippa: 
qui  in  pedes  nascitur  et  agrippa:  qui  in  pedibus  nascitur] 
noneolae:  tuhercula,  quae  sub  mento  caprae  sunt  et  noneolae: 
pubes  caprarum;  vagurrit:  per  otium  vagatur  et  vagurrit:  otio 
deperit,  vagat.  Non  opus  est  plura  exempla  addere:  unum 
tamen  sat  memorabile  praetermittere  nolo. 

I.  Ninnarus:  morio,   cuius  uxor  moechatur:  ipse  scit 
et  tacet^) 

Reconcinnavi  glossam  ex  hisce  frustulis: 

Ninnarusi  morior  cod.  Amplonianus ^  p.  355,  26. 

Ninnarus'.    morio,  cuius  uxor  moechatur  et  tacet:    cod.  Vaticanus 

3321  f.  103^  =  Mai  VI  p.  535  a  (ninnarius  .  .  .  necatur);    cod. 

Palatinus  1773  f.  207^  =  Mai  VII  p.  570b  {murro  .  .  .  mecatur); 

gloss.  Salomonis  f.  l^O^^b  (murio  .  .  .  mechatur);  Papias  (nimnarus 

murio);   gloss.  Isidori  p.  688,  26  (ninnarius) ;  cod.   Leidensis  67F 

f.  37 '"c  (murio  .  .  .  mechaiur);  cod.  Bemensis  224  f.  217 'c  (murio). 
Ninnarusz   cuius  }ixor  mechatur ;   scit   et  tacet:   cod.   Amplonianus' 

p.   354,   70;    cod.  Amplonianus^    p.   355,   24  (nimnarus:    et  tacet 

verbis  omissis). 
Ninnarusi  mirio,  cuius  uxor  moechatur;  ipse  tacet:  gloss.  Arabic. 

p.  707,  53. 

II.  Ninnarus:  morio,  cuius  uxor  aduJterat,  et  ipse  tacet. 
cod.  Sangallensis  912  p.  178  (murio). 

Prorsus  idem  autem,  quod  totam  glossariorum  copiam  per- 
scrutanti  non  potest  non  evidens  esse,  etiam  in  singula  quae- 
dam  glossaria  cadit,  cum  non  iiulla,  sicut  affatim  glossae  et 


^)  Vide  Ottonem  labn  Musei  Rbenani  t.  VI  (a.  1848)  p.  477. 

codicis  Leidensis  67 E  s.  IX  permemorabile  glossarium,  ex 
duobus  fontibus  fluxisse  videantur,  cui  rei  comprobandae  cum 
hic  locus  non  sit,  has  duas  glossas  ex  codice  illo  Leidensi 
f.  49 '^a  exscripsisse  nunc  satis  habeo: 

Quisquilias:    jnirgamenta  de  summitatihus  corticihusquc 
pomorum 
quisquirias  .  .  .  sumitatibus  .  .  .  pommorum  codex. 

Quisquilias:     surculos    minutos   vel   paleas   cuiuscunque 
leguminis 

surculus  minutus  .  .  .  liguminis  codex. 

His  iam  expositis  non  video  quid  restet  nisi  ut  glossario- 
rum  copiae,  quae  perlustrantis  animum  paene  perturbat,  quoad 
fieri  possit  in  ordinem  redigendae  periculum  faciamus.  Quo 
in  genere  qui  universam  materiam  in  certas  partes  discemere 
velit,  eum  inutilem  laborem  frustra  sibi  impositurum  puto, 
quoniam  glossarum  multiplex  et  intricatus  conexus  fieri  non 
potest  quin  eius  modi  conatu  divellatur.  Nihilo  tamen  setius 
non  nulla  constitui  possunt,  quae  non  sine  aliqua  utilitate 
memineris.  Etenim  si  quid  video,  ^glossaria  latina'  duo  im- 
primis  corporum  genera  appellari  solent.  Alterum  genus  illud 
est,  quod  usu  inde  ab  antiquitatis  temporibus  vigente  sim- 
plices  comprehendit  glossas,  hoc  est  vocabula  rariora  et 
propterea  explicatione  egentia  cum  interpretamentis  coniuncta, 
cuius  modi  est  velut  codicis  Leidensis  67 E  f.  43 ^b  glossa 
ohquiniscehant:  inclinahant  se.  Praeterea  autem  glossarium 
vocabulo  paulo  plus  tribuentes  'glossaria  latina'  etiam  ampla 
illa  corpora  appellamus,  in  quae  praeter  multos  locos 
ex  certis  scriptoribus  excerptos  etiam  'glossae'  receptae 
sunt:  cuius  quidem  generis  luculentissimum  exemplum  est 
'liber  ille  glossarum',  ex  quo  Papiae,  'Salomonis',  aliorum 
glossaria  derivata  sunt,  ubi  praeter  Placidi,  Eutychis,  anony- 
morum  glossas  etiam  multa  insunt  neque  ea  parvi  ambitus 
ex  Augustino,  Ambrosio,  Isidoro,  aliis,  ut  notulae  marginales 
indicant,  excerpta.  Neque  tamen  omnia  huius  generis  glossa- 
ria  tam  capacia  sunt,  cum  etiam  glossas  Petronii  quae  vo- 
cantur  similiaque  excerpta  suo  iure  quispiam  huc  rettulerit. 
Hoc  genus,  ubi  glossaria  latina  perlustrabuntur,  altero  loco 

tractabitur,  altero  glossae  quae  proprie  sic  appellantur.  lam 
quaeritur,  quas  in  partes  iiaec  ipsae  discribendae  videantur. 
Ac  duo  potissimum  dividendi  modi  sunt,  quorum  alter  ad 
linguam  spectat,  ad  materiam  sive  ordiuem  alter.  Etenim 
non  omnes  glossae  quas  latinas  appellamus  mere  latinae 
sunt,  Itaque  quod  ad  lemma  et  interpretamentum  glossae 
attinet: 

aut  utrumque  latinum  est:  glossaria  mere  latina^),  velut 
quae  sub  Isidori  nomine  feruntur,  Placidi  glossae, 
sim. ; 
aut  lemma  latinum  est,  interpretamentum  graecum:  glossa- 
ria  latinograeca,  cuius  generis  prae  ceteris  eminent 
egregiae  illae  glossae,  quae  Philoxeno  falso  inscribuntur; 
aut  lemma  graecum  est,  latinum  autem  interpretamentum : 
glossaria  graecolatina,  velut  Cyrilli  quod  vocatur 
glossarium,  fragmentum  Coloniense,  sim. 

Huc  pertinent  etiam  latinogermanica,  latinogallica,  la- 
tinoitalica,  multa  id  genus  glossaria,  quorum  tamen  non  ita 
saepe  rationem  habebimus.  Etenim  maximam  eorum  partem 
haud  difficile  demonstrari  potest  ex  glossis  mere  latinis  factas 
esse  latinogermanicas,  latinogallicas ,  al.,  interpretamentis  in 
Germanorum,  Francogallorum,  Italorum  al.  sermonem  con- 
versis.  lam  cum  ipsae  illae  glossae,  unde  novae  translatae 
sunt,  fere  semper  exstent,  nihil  fere  habent  ad  studia  nostra 
utilitatis.  Accedit  quod  glossarum  maxime  latinogermani- 
carum  larga  copia  non  e  glossariis,  sed  e  codicibus  glossatis 
deprompta  est,  quae  non  ad  nostrum  munus,  sed  ad  illorum 
scriptorum  Kpiciv  et  eHriYlciv  spectant.  Neque  tamen  neglexi- 
mus  hanc  glossariorum  partem,  de  qua  quoniam  pluribus 
agere  nolumus,  pauca  huc  spectantia  nunc  proferimus.  Si 
quis  autem  germanica  glossaria  et  studia  ad  ea  pertinentia 
uno  quasi  obtutu  perlustrare  voluerit,  ei  commendamus  quae 
I.  Zacherus  in  Erschii  et  Grruberi  Encyclopaediae  primae 
sectionis  parte  septuagesima  Lipsiae  a.  1860  edita  sub  lem- 
mate  'Glossen  (althochdeutsche'  u.  s.  w.)  p.  213 — 218  colle- 
git,  quibus  sane  addenda,  quae  postea  in  diurnis  philologicis 


^)  Glossaria  'latinolatina'  novare  non  audeo. 


.«^'^ 

et  alibi  edita  sunt.  Nos  praeter  vetustiora  —  velut  'glossaria 
duo^)  Carolo  Magno  inscripta  Latino-Franeica'  in  Marci 
Zuerii  Boxhornii  Historia  Universali  (Francofurti  et  Lipsiae 
ed.  a.  1675),  D.  lohannis  Diecmanni  'Specimen  Glossarii 
MSCti  Latino-Theotisci,  quod  Rabano  Mauro  . .  .  inscribitur  .  .  . 
Opus  posthumum'  Bremae  ed.  a.  1721  4°,  'Aelfrici'  glossa- 
rium  anglosaxonicum,  glossarium  latino-italicum  Du  Cangii, 
Graffii  'Althochdeutscher  Sprachschatz'  —  hic  illic  ad  usum 
nostrum  non  sine  utilitate  adscivimus  Laurentii  Diefenbach 
'Glossarium  Latino-Germanicum  mediae  et  infimae  aetatis'  ex 
codicibus  manu  scriptis  et  libris  impressis  concinnatum  et 
Francofurti  ad  Moenum  a.  1857  editum,  eiusdemque  'Novum 
Glossarium  Latinogermanicum  mediae  et  infimae  aetatis' 
ibidem  a.  1867  evulgatum.  Neque  nos  fugit  K.  I.  Schroerii 
'Lateinisch-deutsches  Vocabular  von  MCCCCXX'  Pressburgi 
a.  1859  proditum,  Scheleri  'Lexicographie  latine  du  XIP.  et 
du  XIIP.  siecle.  Trois  traites  de  Jean  de  Garlande,  Neckam 
et  Adam  du  Petit  Pont'  Lipsiae  a.  1867  seorsum  typis  de- 
scripta,  id  genus  alia. 

Alter  dividendi  modus  ad  materiam  spectat.  Aliae 
enim  glossae  compositae  sunt  ordinis  qui  dicitur  alphabetici 
aut  diligentissime  aut  laxius  aut  omnino  non  ratione  habita^), 
significatione  autem  glossarum  prorsus  neglecta,  quae  est 
multo  maior  pars:  velut  'Isidori',  Placidi,  anonymae  sescen- 
tae;  aliarum  contra  ordo  is  est,  ut  glossarum  ad  eandem 
materiam,  velut  ad  caelum  deos  animalia  supellectilem  ferra- 
menta,  alia  spectantium  tota  capita  conectantur,  cuius  generis 
sunt  Stepha*ni  'Vocabula  in  certa  capita  veluti  in  communes 
locos  digesta.'  Hic  quoque  aliarum  atque  latinae  et  graecae 
linguarum   usus   similia   protulit,   quorum   ununi  commemoro 


')  In  priore  glossac  ad  luvencum  spectantes  insunt. 

^)  Qui  glossaria  non  multa  novit,  non  facile  putaverit  vel  glossa- 
rum  ad  alphabeti  ordinem  digerendarum  pervarias  esse  posse  species. 
Modo  enim  respicitur  ad  litteras  ab  initio  vocum  primas  liunc  in  mo- 
dum :  ab-  ac-  ad-  ae-  vel  aba-  abb-  abc-  abd-  .  .  .  aca-  acb-  acc-  .  .  . , 
modo  ad  vocales  ita,  ut  talis  ordo  evadat:  alvws  awguste  abiwrat  ad 
wlciscendum  ambwrit  ambwstum  .  .  .  ,  modo  lemmatum  extremarum 
litterarum  ratio  habetur,  sim. 


v(jy«ia)jfe»-«*"- 

* Vocabularium  Optimum'  a  Guilelmo   Wackernagel  Basi- 
leae  a.  1847  editum.  — 

Primum  igitur  ad  glossaria  mere  latina  nos  convertimus, 
quo  ex  numero  ut  ^lsidori'  quae  vocantur  glossas  primo  loco 
tractandas  eligamus,  ipsa  earum  singularis  natura  facit. 

§  2. 
De  'Isidori'  glossis. 

'Isidori'  glossas,  quarum  apud  priorum  saeculorum  philo- 
logos  multiplex  fuit,  quamvis  non  semper  sanus  usus,  primus 
edidit  Bonaventura  Vulcanius  in  libro  Lugduni  Batavorum 
a.  1600  impresso  qui  inscribitur  "^Thesaurus  utriusque  lin- 
guae  .  .  .'  inde  a  p.  667  ^Applare,  cochlear  Amasco,  amare 
cupio  Ahrogans,  humilis'  usque  ad  p.  698  ^Zaviga,  pellis. 
Acro,  Nigris  medium  impediit  crus' ,  hoc  titulo  praefixo:  ^Liber 
Glossarum  ex  variis  glossariis  quae  sub  Isidori  nomine  cir- 
cumferuntur  collectus.'  Simillimae  indolis  sunt  quae  p.  699 
sq.  edidit  sexaginta  tria  'vocabula  rariora  collecta  e  glossis 
veteribus.'  Ad  utrumque  glossarium  pertinent  quae  p.  91 — 106 
adiectae  sunt  'Bon.  Vulcanii  Brug.  castigationes  et  notae  in 
glossas  Isidori',  quibus  percorruptae  illae  glossae  feliciter 
sane  non  semper,  plerumque  tamen  ingeniose  tractantur  ^), 
quae  quidem  ingeniosa  sagacitas  et  singularis  doctrina  unde 
fluxerit  mox  apparebit. 

Exiguo  temporis  post  Vulcanium  intervallo  iteratae  sunt 
^lsidori'  glossae  ad  calcem  Dionysii  Gothofredi  I.  C.  'Aucto- 
rum  latinae  linguae  in  unum  redactorum  corpus',  quod  edi- 
tum  est  S.  Gervasii  a.  1602.  Cum  autem  glossae  Vulcania- 
nae  intra  singularum  litterarum  ambitum  sine  ullo  ordine 
coacervatae  essent,  sat  utihter  apud  Gothofredum  ad  severum 
alphabeti  ordinem  redactae  sunt,  ut  inde  a  p.  1 :  ^Ah  se, 
spontaneiis  Abaja,  infama  domus  Abadir,  lapis  Ahartcnum,  in- 
honestum  .  .  .'  usque  ad  p.  34  ^Utensilia,  viatici  sumptus  Vul- 


')  Velut  glossam  p.  676,  22  cumerus:  urbanus  notarum  p.  95,  13 
camerusi  curbatus  scribendam  proponit,  ad  p.  682,  49  incippati  illudit 
p.  97,  25  adnotat:  KOTacTriXiTeuei,  ad  p.  675,  1  castipulum:  mensa 
quadrata  p.  94,  51  "'alias  (sic!)  cartibulum' ,  sim. 

tuosus,  tristis  Zanga,  pellis  .  .  .  pellihus'  pertineant,  eodem  quo 
Vuleanius  usus  erat  titulo  praescripto.  Neque  tamen  feliciter 
haec  nova  ordinatio  cessit,  cum  Vulcaniana  non  integra  man- 
serint.  Inserta  enim  sunt  inter  'Isidori'  glossas.  63  illa 
Vocabula  rariora',  quorum  mentionem  modo  fecimus;  velut 
quae  p.  17  apud  Gothofredum  exstant  hebira:  lorica  et  hiloi 
aqiiilo,  eas  inter  'Isidori'  glossas  quaerere  noli,  cum  ex  Voca- 
bulis  rarioribus'  p.  700,  13  et  14  sujnptae  sint.  Praeterea 
autem  non  ea  qua  par  erat  dih'gentia  quae  Vulcanius  edi- 
derat  repetita  sunt;  conferantur 

Vulcanii  glossae 


p.  696, 28Tironatum,  rudimen 
p.  696,  29  Togillatim,  singil- 

latim 
p.  696,  49  Tongillatim,  sigilla- 

tim 
p.  696,  34  Tuspollen,  manna, 

vel  genus  pigmenti 
p.  696,   36    Teloneum,    quasi 

omnium  .  .  . 
p.  697,  9  Tongilliatim  loqui, 

pravis  verbis  .  .  . 
p.  697,  20  Trimitat  post  urna 


Gothofredi  glossae 

31  Tironatum,  rudinem 

32  Togillatim,  sigillatim 


p.  32  Tongillatim,  singillatim 

p.  32  Tuspollem,  manna,  vel 

genus  pigmenti 
p.    31    Telonem,     quasi     om- 

nium  ,  .  . 
p.  32  Tongillatim  loqui,  pra- 

vis  verbis  .  .  . 
p.  32  Trimitat,  posturna 


Haec  ad  solam  t  litteram  spectantia  si  forte  levioris  momenti 
esse  videantur  —  quamquam  eius  modi  mutationes  paene 
semper  merae  corruptelae  sunt  — ,  idem  in  illud  cadere  non 
potest,  quod  integrae  Vulcanii  glossae  apud  Gothofredum  omis- 
sae  sunt:  velut  frustra  apud  hunc  quaesiveris  Vulcanii  glossas 
p.  697,  19  tragispicuni]  p.  672,  9  harhasterili,  dnrihuccius^)] 
p.  693,  6  rinas,  naves]  p.  693,  47  scriba  aedilitius,  qui  ex 
a£dile  est,  alias.  Neque  vero  haec  omnia  vel  verbo  commemo- 
rassem,   nisi    scirem,    qui   postea  'Isidori'  glossas  ediderunt 


')  Repetiit  hanc  tantum  Vulcanii  p.  670,  34  glossam:  barba- 
stereli:  duribuccius ;  etenim  ubi  easdem  glossas  sive  leviter  mutatas 
sive  integras  bis  vel  adeo  ter  Vulcanius  exhibet,  singulas  iteravit  Gotho- 
fredus,  unde  ad  Kpiciv  factitandam  ex  huius  editione  minus  etiam 
subsidii  peti  potest  quam  ex  Vulcaniana. 

omnes  Gothofredi  vestigia  anxie  pressisse,  laborem  glossarii 
iterum  concinnandi  vel  certe  ad  normam  Vulcanianae  editio- 
nis  emendandi  fugientes.  —  Adiecta  sunt  apud  Gothofredum 
*Excerpta  Pythoeana  ex  veteribus  glossis',  'Isidori'  glossa- 
rum  tamquam  lacte  lactis  similia,  inde  a  p.  33  ^Audoratio, 
venditio:  nam  suh  auctorationem  sunt  gladiatorcs  qui  se  vm- 
dunt-^  Acieres,  genus  securis]  Adtihernalis ,  vicinus  .  .  .'  usqu6 
ad  p.  80^)  ^Vascillum  vas  parvum  Macrohius  ^solmns  radiis 
in  aqiia  suhiectum  vascilli'  Glos.  vasciUium]  Vettdia,  paruae 
fdbae;  Viria,  viriale  hrachiale\  Diligentius  autem  inquirenti, 
quod  necessitudinis  vinculum  inter  Vulcanii  glossas  et  haec 
'excerpta'  intercederet,  collatis  inter  se  singulis  apud  utrum- 
que  glossis  mihi  apparuit: 

1)  longe  maiorem  glossarum  Pithoeanarum  partem  mutato 
ordine,  additis  multis  eisque  saepe  corruptis  coniecturis 
et  notis^),   ipsam    miserum  in    modum    corruptam,   ex 


*)  Ne  cui  mirum  videatur,  cur  glossae  e  Vulcanio  repetitae  33 
paginis  vel  potius  'columnis'  contineantur,  ''Excerpta  Pythoeana'  quae 
pauciores  glossas  exhibeant  44,  commemorandum  videtur  post  p.  34 
statim  numerari  51.  52.  53.  .  . 

^)  Haec  res  parum  perspecta  multis  fraudi  fuit,  velut  Francisco 
Oehlero,  qui  in  Novorum  Annalium  t.  suppl.  XIII  (a.  1847)  p.  232 
ad  'Isidori'  glossam  p.  667,  59  ed.  Vulc.  haec  adnotat:  'fvir  annet, 
fulget  ist  entweder  annidet,  fulget  mit  den  Excerpt.  Pith.  oder  albet, 
fulget  aus  andern  Glossen  zu  lesen.'  Pithoei  'excerpta'  p.  51  annet, 
fulget,  annitet  exhibent,  ubi  annitet  meram  coniecturam  esse  pro  eo 
quod  est  annet  Oehlerum ,  qui  ea  ut  varia  scriptura  usus  est,  fugit. 
In  eundem  errorem  aliquotiens  Graevius  incidit,  quem  in  notis  ad 
'Isidori'  glossarium  scriptis  'correctiones  Pithoei  pro  lectionis  varietate 
habere  et  adducere  solere'  iam  Semlerus  loco  quem  statim  indicabi- 
mus  p.  718  suo  iure  monuit.  Neque  facere  possum  cum  Luciano 
Muellero  commentarii  Luciliani  p.  275,  qui  bonae  notae  glossam  in 
his  excerptis  indagasse  sibi  visus  est:  'in  excerptis  Pithoei  quod  tri- 
buitur  p.  70  verbum  officiperdi  Catullo,  id  aut  ad  mimographum 
Catullum  referendum  aut  potius  ad  Catonem,  qui  disticha  moralia 
scripsit.'  At  ne  quis  Catulli  mimographi  fragmentum  in  glossa  quae 
apud  Gothofredum  sic  iterata  est:  Officiperdi,  qui  sui  laboris  non 
habent  remunerationem  Catull.  lateve  putet,  Vulcanii  p.  689,  7  glossam: 
officiperdi,  qui  sui  laboris  non  habeat  remiinerationem.  Catoni  quoque 
dicuntur  officiperdi  conferat,  quae  ex  Osberni  Panormia  in  Mai  Class, 


-*)«»wii^*t.t. 

Vulcanii  editione  ita  videri  translatam,  ut  multas 
Pithoeus  omnino  non  reeiperet,  quacum  ratione  'Ex- 
cerpta  Pythoeana'  titulus  optime  congruit; 

2)  hic  illic  codicum  manu  scriptorum  opem  videri  adhibitam; 

3)  novas  glossas  perpaucas  comparere. 

Haec  quidem  ratio  nihil  nisi  Vulcanii  et  Pithoei  editiones  ad- 
hibenti  mihi  apparuit:  non  autem  falsa^)  me  conclusisse  postea 
cognovi,  cum  novorum  subsidiorum  ope  quae  horum  excerpto- 
rum  indoles  esset  indagarem.  Sed  priusquam  eo  pervenia- 
mus,  ceterorum  virorum  doctorum  editiones  et  studia  in  per- 
miris  his  ^quisquiliis'  collocata  perlustremus  necesse  est. 

Vulcanium  Batavum  et  Gothofredum  Pithoeosque  Franco- 
gallos  sequitur  Hispanus  lo.  Ludovicus  de  la  Cerda  'e 
societate  lesu',  qui  'Adversariorum  Sacrorum'^)  a.  1626 
Lugduni  editorum  capita  CXLI  et  CXLII  (p.  317  a- 339  b) 
Isidori  glossis  destinavit,  ita  ut  priore  capite  paene^)  inte- 
gram  Vulcanii  editionem  repeteret,  altero  omnes  illas  quas 
transcripsit  glossas  —  sunt  autem  527  —  emendaret  et 
enarraret.  Propterea  autem  glossas  illas  in  adversaria  sacra 
recipere  suum  putavit  quod,  quin  Isidori  viri  sanctissimi 
essent  non   dubitans,  in  huius   operum  editionibus   eas   non 


Auct.  VIII  p.  401  a  hausta  est:  'officiperdi,  nomen  indeclinabile  .i.  offi- 
cium  perdens,  qui  scilicet  pro  suo  labore  non  habet  remunera- 
tionem.  Cato:  quae  dicunt  officiperdi.'  Est  sane  Cato  personatus 
IV,  42  p.  316  ed.  Arntz. :  gratior  officiis,  quo  sis  mage  carior,  esto:  ne 
notnen  subeas  quod  dicitur  'officiperdi'.  Non  magis  anonymum  quen- 
dam,  qui  in  praefatione  Stichi  a  F.  Ritschelio  editae  p.  XXX  b  ad 
Bacchidum  v.  889  confossiorem  soricina  ncnia  ut  novum  testimonium 
protulit  hoc  excerptorum  Pithoeanorum  p.  67  additamentum :  'murrire: 
clamare,  soricum  naenia  Plauto ',  collata  glossae  apud  Vulcanium 
p.  686,  42  forma  murrire,  clamare,  proprie  murium  sequor. 

^)  Quamquam  non  ex  Vulcanio  Pithoeana  hausta  sunt. 

^)  Libri  titulus  est:  'Adversaria  Sacra,  opus  varium  ac  veluti 
iax  ad  lucem  quam  multorum  locorum  utriusque  Instrumenti,  Patrum- 
que  et  Scriptonim  quorumcunque :  Christianae  antiquitatis  et  sacrorum 
rituum  pancarpia;  politioris  denique  literaturae  thesaurus  multiplex.' 

^)  Velut  6  litterae  glossas  repetiit  omnes  praeter  lacunosam  illam 

Vulcanii  p.  671,  29  Brj de  tcsseris;  glossae  p.  671,  22   Basi- 

lides  palatinus  homo,  dvrjp  Tf\c  paci\i5oc  .i.  de  aula  regia  verba  graeca 
Omisit, 


■-'misrm^' 

exstare  aegre  ferebat.^)  In  emendandis  et  illustrandis 
glossis  cum  Turnebi  Scaligeri  Salmasii  Vulcanii^)  Rutgersii 
Gebhardi  aliorum,  tum  suis  studiis  nisus  non  nulla  haud 
male  tractavit.  Atque  in  eo  potissimum  eius  notarum  quaedam 
virtus  posita  est,  quod  medii  quod  vocatur  aevi  scriptorum 
eorumque  latinitatis  singulari  scientia  instructus  erat,  id  quod 
cum  ex  notis  ad  'Isidori'  glossas  scriptis  tum  ex  toto  ad- 
versariorum  sacrorum  corpore  perspicuum  fit:  ut  hodieque, 
qui  mediae  et  infimae  aetati  lingua^  latinae  operam  navet, 
non  sine  rei  detrimento  hunc  librum  neglecturus  sit.  Unum 
exemplum  sufficiet.  Ad  glossam  p.  689,  31  ed.  Vulc.  ^pran- 
deum,  genus  zonarum'  haec  adnotat  p.  326  a:  'prandeum  est . .  . 
lorum,  fascia,  cingulum.  Landulphus  Sagax  in  lustiniano  de 
Auaribus:  habebant  enim  retrorsum  comas  prolixas  valde  atque 
perplexas,  vinctas  prandeis.  Mutant  p  litteram  in  &.  Mo- 
nachus  Sangallensis  de  Carolo  Magno  lib.  II:  ...  tenuissi- 
mas  illas  pelliculas  vel  tenuiores  hrandeas  extrahere  coepissent. 
Sigebertus  in  Chronico:  et  sic  hrandeum  altaris,  quo  conse- 
cratum  corpus  Bomini  involverant,  particulatim  dividehat%  qui- 
bus  locis  adde  quae  idem  profert  cap.  CXXI,  34  p.  239b: 
'  .  .  .  Constantinus  Porphyrogenitus  lib.  de  administrando 
imperio  cap.  6:  Kata  t6  dvfiKOV  xfic  bouXeiac  Kai  toO  kottou 
auTUJV,  oiov  pXttTTia,  Trpdvbia,  x«pepi«>  cr||LievTa  ...'  et  cap. 
XXI,  14  p.  14b:  '  .  .  .  Hincmarus  in  vita  Remigii:  .  .  . 
corpus  .  .  .  hrandeo  rubro  involutuni]  Floriardus  libro  I 
historiae  Remensis  cap.  20:  ...  corpus  eiusdem  ruhro  constat 
brandeo  involutum\  cap.  21:  integrutnqiie  illud  cum  brandeo 
quo  prius  repertum  fuerat  involutum,  .  .  .  transposuit]  Grego- 
rius  Magnus  lib.  3  Regist.  epist.  30:     .  .  .  in  pyxide  hran- 


^)  P.  317a:  '  .  .  .  Isidorus  cum  sanctissimus  sit  suo  iure  cadit  in 
haec  adversaria;  et  glossarium  istud,  quod  Isidori  nomine  circumfertur, 
in  libris  eius  non  invenitur' ;  p.  325  a  '  .  .  .  profunda  eruditio  Isidori 
viri  sanctissimi  in  eo  [glossario]  elucescit,  qui  non  solum  divina  sed 
humana  litteratura  impense  praestitit' ;  p.  336  a  'videtur  patrum  voces 
in  hanc  congeriem  voluisse  Isidorus  constipare  insolentiores,  sive  novi- 
tate  sive  etiam  antiquitate  detortas.' 

^)  Vulcanii  et  aliorum  notarum  totas  series  simpliciter  transcripsit: 
velut  quae- apud  Vulcanium  p.  93  sq.  exstant,  eas  omnes  de  la  Cerda 
p.  325  sq.  suas  fecit. 

deuni  mittitur  atqiie  ad  sacratissima  corpora  Sanctorum  poni- 
tur]  et  iiifra:  irraedictus  pontifex  hoc  ipstim  hrandeum  allatis 
forcipibus  incidit.*  Etiam  codices  manu  scriptos  adhibuit, 
velut  'glossarium  Isidori  manuscriptum ,  quod  fuit  Petri  et 
Francisci  Pithoei'  (p.  20  b;  65 b;  324  a;  cet.);  glossarium  ali- 
quod  ^Camberonense  manuscriptum'  (p.  15a;  30 b;  62 a;  336 b 
bis;  337  a  ter;  alibi),  bonae  notae  ut  videtur,  quo  alios  quo- 
que  ut  G.  I.  Vossium  et  Rosveydum  usos  esse  video;  'glos- 
sarium  Steuuechii  MS.'  ^p.  359  b).  Haec  eius  subsidia:  quam- 
quam  vel  his  nisus  omnia  corruptelarum  monstra  perdomare 
sive  noluit  sive  non  potuit;  his  enim  verbis  finem  facit 
p.  339  b:  'haec  placuit  annotare  in  glossis  Isidori,  si  possim 
efficere,  ut  illae  habeant  auctoritatem :  reliqua  quae  defor- 
mata  sunt,  nihil  curo:  existimo  enim  ab  insciis  esse  addita- 
menta,  quae  nemo  doctus  probet.  Quis  enim  probabit  coso 
pro  insuo]  cordiscosio  pro  agnosco]  equoro  pro  nauigo] 
gignarus  pro  ignarus\  matrasta  pra  nouerca]  tius  pro 
avuncido]  torno  pro  redeo  et  similia,  quae  vere  sunt  fatua 
quaeque  nihil  ad  gloriam  Isidori  faciunt?' 

Sequitur  nostratium  unus,  lo.  Georgius  Graevius,  qui 
postquam  consilium  novarum  glossarum  e  codicibus  manu 
scriptis  cdendarum  dudum  abiecit^),  'Isidori  glossarium  et 
Excerpta  Petri  Pithoei  cum  notis  et  animadversionibus '  ad 
calcem  'Lexici  Philologici  et  Cadmi  Graeco-Phoenicis  Matthiae 
Martinii'  Traiecti  ad  Rhenum  a.  1698  edidit.  Qua  in  re  ad 
Vulcanium  redire  debebat:  sed  quod  commodius  erat  id  potius 
amplexus,  glossarium  Gothofredi  prius  ad  ordinem  litterarum 


^)  Vide  quae  ipse  narrat  in  "'dedicatione'  Isidori  glossis  praemissa 
atque  in  libro  'lo.  Georgii  Graevii  praefationes  et  epistolae  XX.  Ham- 
burgi  a.  1707'  inscrijjto  p.  193  repetita:  'urgebant  nostri,  ut  quoniam 
ex'  aliis  intellexissent,  Isidori  glossarium  esse  corruptissimum  et  nullius 
usus  nisi  emendetur,  cum  iis  communicarem ,  quae  ad  marginem  mei 
glossarii  me  adscripsisse  viderant.  Non  difficilem  me-iis  praebui,  cum 
pauca  observassem  ante  viginti  quinque  annos,  cum  editionem  molirer 
glossariorum  meorum  manu  scriptorum,  quae  nunquam  divulgata  sunt, 
cum  fasciculo  veterum  alioram  scriptorum  dveKboTiuv  utriusque  linguae 
studiis  inservientium.  Sed  cura  alia  tum  in  primis  Tullii  editio  cum 
meum  hoc  institutum  interpellasset ,  omnem  illorum  curam  dudum 
abieceram.' 

redactum  simul  cum  additamentis  omnibus  itemque  mendis 
transcripsit.  In  adnotandis  autem  glossis  quamquam  novis 
subsidiis  ex  codicibus  petitis  usus  non  est  —  licet  sine  his 
medela  glossis  corruptissimis  afferri  vix  possit  — ,  tamen 
aliquid  praestitit,  neque  id  levis  momenti:  ad  emendandas 
enim  illustrandasque  glossas  non  raro  Salomonem  ''episcopum 
Constantiensem'  et  Papiam  adhibuit^),  atque  eorum,  quae  ab 
aliis  ad  ^lsidori'  glossas  emendandas  in  medium  prolata 
erant,  nonnulla  collegit.  Dici  enim  nequit,  quam  saepe  illius 
et  eius  quod  praecedit  saeculi  philologi  cum  in  scriptorum 
commentariis  tum  in  multiplici  coniectaneorum,  adversario- 
rum,  variarum  lectionum  copia  de  glossis  latinis  coniecturas 
proposuerint  et  novas  hic  ilhc  ex  ipsorum  codicibus  edide- 
rint.     Sic  persaepe  Claudius  Salmasius^)  in  Plinianis  Exerci- 


^)  Sic  permiram  'Isidori'  p.  672,  26  glossam  catamontemi  caeli 
aspectum,  cuius  memoriam  hanc  novi:  catamontem:  caeli  aspectum  cod. 
Vossianus  Fol.  24  {caelia  spectum);  cod.  Leidensis  67  F  f.  12  ^b  {cata 
mte);  cod.  Bernensis  258  f.  205 ''a;  cod.  Amplonianus*  p.  285,  361; 
cod.  Amplonianus^  p.  286,  16,  Sopingius  ad  Hesychium  p.  849  catopsinz 
caeli  prospectum,  M.  Martinius,  cui  assentitur  Arevalus,  in  Lexico 
philologico  Kaxct  montem  collato  psalmistae  ''aspiciendo  montes',  Sem- 
lerus  catamitum:  coleis  absectum,  Oehlerus  1.  s.  s.  p.  236  catamitum: 
caelo  affectum  sive  in  caelum  avectum  scripserunt,  Graevius  contra  col- 
lata  pleniore  glossae  forma  quae  apud  '  Constantiensem '  exstat  cata 
montem:  iuxta  celi  aspectum  lemma  cata  mane  scribendum  et  ad  vulga- 
tum  interpretem  Ezechielis  46,  15  faciet  sacrificium  super  eo  cata  mane, 
mane  holocaustum  sempiternum  referendum  vidit.  Conferri  possunt 
etiam  hae  glossae:  cata  mane:  de  mane  apud  Vincentium  Bellovacen- 
sem;  cata:  iuxta,  secundum  gloss.  Salomonis,  cod.  Bernensis  258  f. 
9^"^  {vel  secundum);  cata:  docta  vel  secundum  cod.  Leidensis  67 E  f.  13 'a 
(hoc  est  cata:  docta  et  cata:  secundum);  denique  Diefenbachii  'Glossa- 
rium '  p.  106  a ,  ubi  catamane  vel  cathamane  in  nostrum  sermonem 
'allmorgen'  'frue'  Wortags'  'gar  vro'  convertitur.  Cf.  etiam  L  N. 
Ottium  in  Fleckeiseni  Ann.  a.  1874  p.  857. 

^)  Salmasius  cum  probe  intellexisset ,  quam  bonae  frugis  glosso- 
graphorum  reliquiae  essent,  in  eis  indagandis  colligendis  emendandis 
omnem  curam  atque  operam  posuerat,  ita  ut  non  sine  aliqua  ostenta- 
tione  in  notis  ad  FL  Vopiscum  scriptis  (Historiae  Augustae  scriptores 
ed.  C.  S.  Farisiis  a.  1620)  p.  436F  haec  proferre  auderet:  ''nihil  est 
ferrae  glossarum  veterum,  sive  illae  editae  sunt  sive  nondum  editae, 
quod  ego  non  viderim.'     Sane  paene  mirum  est,  quot  glossariis  undi- 

tationibus,  ad  scriptores  liistoriae  Augustae,  alibi;  losephus 
lustus  Scaliger^)  in  appendice  Coniectaneorum  ad  Varro- 
nem,  in  Ausonianis  Lectionibus,  imprimis  autem  ad  Festum; 
to.  Savaro^)  ad  Apollinarem  Sidonium  Parisiis  a.  1609  edi- 
tum;  Marquardus  Gudius^)  ad  Phaedri  fabulas;  Petrus  Da- 
nielis*)  ad  Querolum  et  Petronium;  Matthias  Martinius 
in  Lexico  philologico;  Gerh.  lo.  Vossius  in  Etymologico; 
Du  Cangius  in  Glossario  mediae  et  infimae  latinitatis;  alii 
permulti.     Horum    omnium   coniecturas  et   additamenta  satis 


que  collatis  usus  sit:  velut  glossis  manu  scriptis  quas  ipse  possidebat 
perbonis  (unde  frequenter  in  commentariis  hausit:  ad  Florum  in  biblio- 
polio  Commeliniano  a.  1609  ed.  p.  78  pristrixi  hellua  maris.  Actius 
^ pristicts''  (lixit;  p.  G8  semirutai  leviter  emendata;  ad  Script.  H.  A. 
p.  234 F:  coniuga'.  conibulus,  comparticeps,  p.  181  B  salamboi  genus  mon- 
stri  est:,  quae  num  forte  eaedem  suiit  quas  alibi,  velut  Plin.  Ex.  p.  70 b 
et  187a  B,  ''veteres  glossas  Palatiuas'  appellat,  item  optimae  notae?); 
itera  'vfctustissimo  glossarum  codice  clarissimorum  Puteanorum'  (cf. 
Scr.  H.  A.  p.  3G9E,  Plin.  Exerc.  p.  lG2b,  alibi);  porro  "■  vetustissimis 
glossis  manu  exaratis,  quarum  copiam  ei  fecerat  doctissimus  luretus' 
(Scr.  H.  A.  p.  518  A);  praeterea  ''glossis  quas  habebat  ab  eruditissirao 
Labbaeo'  (p.  2G8F);  aliis. 

^)  De  Scaligeri  studiis  glossographicis  infra  agendum  erit. 

-)  Non  ita  paucas  glossas  Hsidori'  Vulcanianis  Savaro  addidit, 
codice  usus  ex  bibliotheca  Petri  et  Francisci  Pithoeorum  deprompto. 
Quibus  glossis  magnam  laudem  lohannes  Diecmannus  I.  s.  s.  in  ''TTpo- 
Oupuj  notarum'  tribuit:  '^plane  aliae  et  auctore  quem  praeferunt  dignio- 
res  [quam  Isidori  glossae  Vulcanianae]  sunt  Isidori  glossae  mss.,  quibus 
Savaro  .  .  .  usus  est ' ;  immerito ,  cum  glossae  illae  circiter  sexaginta 
eiusdem,  nisi  forte  minoris,  quam  Vulcauianae  bonitatis  sint.  Ceterum 
cf.  quae  de  lanssonii  ab  Almeloveen  ''auctario'  infra  dicentur. 

*)  Aflfert  ''glossas  Divionenses'  (Phaedri  a  P.  Burmanno  Lugd. 
Bat.  a.  1778  editi  p.  11.  36.  40.  49.  50.  56)  et  ' vetustissimum  glossa- 
rium  Longobardicis  literis  exaratum  et  a  clar.  lacobo  Mentelio  medico 
Parisiensi  secum  communicatum'  p.  36. 

*)  Cf.  Hermanni  Hageni  libelli  'der  Jurist  und  Philolog  Peter  Da- 
niel  aus  Orleans'  inscripti  (Bernae  a.  1873  ed.)  p.  12  et  14.  Petrus 
Danielis,  qui  omnium  facile  largissimas  glossarum  copias  possidebat, 
liberalissime  sua  cum  Turnebo,  Scaligero,  Bongarsio,  Vineto,  aliis  com- 
municabat,  ut  lanus  Douza  loco  apud  Hagenum  I.  s.  s.  p.  18  n.  77 
excitato  suo  iure  scripserit:  ^  .  .  .  arguraento  est  nobis  veteris  glossa- 
rii  fiducia,  quod  apud  litteratissimum  antiquae  fidei  custodem  Petrum 
Danielem  nostruiu  in  publicos  potius  quam  privatos  usus  adservari 
intelligo.' 

disiecta  esse  consentaneum  est;  alii  autem  adversariorUm  inte- 
gra  capita  eidem  materiae  destinaverunt,  sicut  loannes  Meur- 
sius^)  Exercitationum  criticarum  (LugduniBatavorum  a.  1599 
ed.)  partis  secundae  libri  primi  capita  10 — 12;  lanus  Geb- 
hardus  ' Crepundiorum  seu  iuvenilium  curarum'  librorum 
trium  (Hanoviae  a.  1615  ed.)  11,  12  p.  87  —  89  et  III,  16 
p.  144 — 147;  Eusthatius  Svvartius  in  'Analectorum'^) 
librorum  trium  (ed.  Lugduni  Batavorum  a.  1616)  I,  8  p,  33  sq. 
et  11,  12  p.  96;  lanus  Rutgersius  'Variarum  Lectionum' 
(ibidem  a.  1618  ed.)  p.  424  et  425;  Thomas  Reinesius^) 
'Variarum  Lectionum'  librorum  trium  (Altenburgi  a.  1640 
ed.)  I,  8  et  II,  14;  fortasse  etiam  alii. 

Non  ahenum  videtur  hoc  loco  statim  subicere  quae 
longo  post  horum  studia  intervallo  saeculo  XVIII  ad  emen- 
dandas  Isidori  glossas  spectantia  scripta  sunt.  'Miscella- 
neorum  Lipsiensium  novorum'  volumini  VII  Lipsiae  a.  1749 
edito  insertum  est  p.  717  —  730  'M.  lo.  Salom.  Semleri 
specimen  emendationum  glossarii  Isidoriani.'  Est  autem 
Semlerus,  qui  "^lsidori'  glossarum  edendarum  consilium^) 
ratum    non   fecit,    praeter    miras    coniecturas    quas    protulit 

')  Qui  factum  sit,  ut  iam  a.  1599  Meursius  glossas  Isidori  a  Vulcanio 
nondum  editas  —  cum  huius  editio  a.  1600  demum  prodierit  —  tractare 
posset,  non  difficile  est  ad  explicandum:  utrumque  enim  cum  litterarum 
commune  vinculum  tum  studiorum  similitudo  coniungebat.  Meursii 
exquisitioris  latinitatis  scientia  maximam  partem  cum  Arnobio  et 
Festo  tum  Scaligeri  scriptis  nititur,  idque  fundamentum  ubi  relinquitur, 
incredibilia  multa  nascuntur:  id  quod  item  in  haud  paucos  egregiae 
ac  paene  mirae  illius  vetusti  sermonis  latini  scientiae  asseclas,  vel  ut 
Scaliger  ipse  dicebat,  simias  cadit. 

^)  'Analectorum  libri  III,  in  quibus  innumera  auctorum,  qua  giae- 
corum  qua  latinorum,  loca  emendantur  dilucidantur  illustrantur 
notantur.  Ad  virum  illustrem  lacobum  van  Diick,  consiliarium  et 
legatum  regium.' 

^)  Vir  non  mediocriter  doctus  iure  suo  Casparis  Barthii  hariola- 
lationes  saepe  impugnavit  refutavitque,  prolatas  illas  maximam  parteni 
in  '  Adversariorum  commentariorum  libris  LX'  Francofurti  a.  1624 
editis.  Velut  'Isidori'  glossae  p.  693,  41  sancenissat:  laetatur,  triumphat 
lemma  Barthius  sic  emendare  posse  sibi  visus  est  saracenissat;  in  glossa 
p.  667,  21  Alligeri  Gallus  nostrae  linguae  vocabulum  'Gallier'  indaga- 
vit;  similia  multa  somniavit. 

■*)  Semlerus  I.  s.  s.  p.  717  sq. :   'stat  enim  adhuc  sententia,  si  Lu- 

liaud  paucas  non  numquam  acri  et  felici  iudicio  usus.  Sic 
obscuram  illam  glossam  p.  G79,  17  ed.  Vulc.  exenim: 
valde,  ubi  Graevius  p.'25a  enim  simpliciter  delebat,  Almelo- 
veenus  p.  7b  enim  ex  e.  i.,  quod  id  est  significare  potuisse 
sibi  persuaserat,  factum  putabat,  Isidori  Originum  loco  X, 
83  (t.  III  p.  4G9  ed.  Areval.)  collato  'exomatus:  valde  orna- 
tus;  ex  enim  pro  valde  ponitur:  sicut  excelsus  quasi  valde 
celsus'^)  ingeniose  expedivit.  Multo  leviora  Semlerianis  ea  sunt 
quae  in  ^Actorum  Societatis  Latinae  lenensis'  volumine  III 
lenae  a.  1754  edito  p.  252  —  266  prolata  sunt  ab  lo.  Ern. 
Imm.  Walchio,  societatis  illius  Mirectore',  hac  inscriptione : 
'notae  et  emendationes  ad  Isidori  glossas  ex  Manuscriptis 
Barthii  Schurzfleischii  et  Daumii  coUectae.'  Edidit  haec 
Walchius  ex  thesauri  Vulcaniani  exemplo'^)  de  'instructissima 
Serenissimi  Ducis  Vinariensis  bibliotheca'  deprompto,  cui  ad- 
scriptae  erant  illorum  adnotationes:  atque  Daumii  quidem 
perpaucae,    pleraeque    Casparis    Barthii,    non   paucae    C.    S. 


cina  benigna  faveat,  hoc  Isidori  glossarium  aliis  subinde  secuturis 
Latinis,  Graecolatinis  et  Latinograecis  praemittere,  quod  istae  glossae 
rariores  non  solum  iamiam  sunt  parumque  obviae,  sed  et  obscuritate 
multa  mendisque  plurimis  adhuc  iaborant,  mihique  ad  eas  iuvandas 
nonnihil  collegisse  videor' ;  p.  730 :  '  .  .  .  forte  propediem  Glossarium 
integrum  emittere  licet'.  Haec  scripserat  a.  1749;  neque  tamen  'Luci- 
nam  deam  invenire  in  Germaniae  terris  licuit'  (vide  libri  quem  statim 
indicabimus  p.  479).  Itaque  a.  1752  mense  Martio  adnotationes  suas 
Marchioni  Scipioni  Maffeio  edendas  misit,  qui  eas  cum  Fran- 
cisco  Antonio  Zaccaria  Isidori  editionem  tum  parante  communicabat. 
Zaccaria  autem  ante  edita  Isidori  opera  mortuo  Semleriana  in  Arevali 
manus  pervenerunt,  qui  eis  in  emendandis  'Isidori'  glossis  usus  est  et 
'Semleri  praefationem  in  notas  mss.  glossarii  Isidoriani'  in  Isidoriano- 
rum  parte  II,  58  p.  470—480  tomi  I  Romae  a.  1797  ed.  imprimendam 
cuvavit. 

')  Cf.  ibidem  83:  expertus  .  .  .  ex  enim  hic  pro  valde  ponitur; 
89:  exiguus  .  .  .  ex  enim  pro  vdlde  ponitur;  92:  exustus  .  .  .  ex  enim 
pro  vdlde  ponitur.  Ex  quonam  glossario  haec  re  vera  Isidori  glossa 
fluxerit,  nondnm  indagavi. 

^)  Exemplum  illud  olim  Caspar  Barthius  possederat,  quo  mortuo 
C.  F.  Franckensteinius  Professor  Lipsiensis  Daumiana  adscripsit.  Post 
Frauckensteinium  nactus  est  Conr.  Sam.  Schurtzfleischius,  cuius  frater 
Henricus  Leonhardus  in  Bibliothecam  Vinariensem  detulit,  ubi  num 
hodieque  exstet  nescio,  neque  scire  cupio. 

S.churtzfleischii,  cuius  e  coniecturis  paucae  non  improbabiles 
sunt,  id  quod  in  nullam  fere  Barthianam  cadit.   Nimirum  Bar- 
thiana  merae  hariolationes  sunt  vel  potius  perversi  alucinantis- 
que  hominis  insana  conamina.    Studium  enim  illud  germanica 
vocabula    in    Isidori    glossis    indagandi    iam    ex    'adversariis 
commentariis'  perspicuum  ad  amentiam  usque  his  in  coniectu- 
ris  procedit:  qui  error  sicut  a  prioris  saeculi  philologis  non 
prorsus    afuit,    ita  cum  Barthio   etiam   Schurtzfleischio   com- 
munis    est:    quode    nihil    addo    nisi   exempla   perpauca  haec. 
Ad   angrae:   intervdlla   arhorum  vel  convalles  p.  667,  44  ed. 
Yulc.  Barthius  p.  257    adnotat  ^anger  dicitur  Germanis';  in 
arcites   (arcites:    sagittarii  p.  669,  35  Vulc.)    p.   258    latere 
putat   archischytes   =    '^ ErzscTiuetze' ]    arreptitius    {arreptitius: 
ariolus,  furiosus  p.  669,  3)  ibidem  erraticius  scribit  'a  ger- 
manico  errathen'    Gratias  maximas  'societatis  latinae  lenensis 
directori',    quod   partem   tantum   coniecturarum   edidit  neque 
ratum  fecit  quod  promiserat  p.  253,   se  'plura  in  posterum 
daturum,    si    consilium    suum    harum    litterarum    amatoribus 
haud  displicuisse  cognovisset.' 

Inter  eos   quos   adhuc   enumeravimus   viros   doctos  non- 
dum    comparuit  Theodorus    lanssonius    ab    AlmeloveeD, 
qui    propterea    singularem   obtinet  locum,    quod  non    solum 
suas  aliorumque  coniecturas  collegit,  sed  etiam  haud  paucas 
novas    glossas    edidit.      In    nova    enim    M.    Martinii    Lexici 
philologici  cum  'Cadmo'  illo  et  glossario  Graeviano  coniuncti 
editione,   quae  Amstelodami   a.  1701  prodiit,   lanssonii  ab 
Almeloveen  ^auctarium  glossarum  Isidori'  adiectum  est  inde 
ab  dbstemius:  parcus]  abstenus:  sohrius  . .  .  usque  ad  vola: palma, 
manuum  cavitas  quae  in  media  manu  est,  unde  innolare]  vul- 
nus:  dolus  vel  animi  dolor  pertinens.     Quas  96  fere  Almelo- 
veeni  glossas  ex  Th.  Mommseni  adnotatione  ad  quaestionem 
epigraphicam  de  flamonio  et  flaminio  scriptam  in  Ephemeri- 
dis  epigraphicae  t.  I  p.  222   rescivi  Hauptio  videri  in   codice 
Leidensi   Originum  Isidori  —   est  autem  Vossianus  Latinus 
Fol.  82,  quode  vide  catalogi  Lugdunensis  a.  1716  editi  p.  374  a 
—  scriptas  exstare,  quo  codice  sine  dubio  Almeloveenus  usus 
sit.    At  ex  eo  certe  glossario,  quod  in  catalogo  1.  s.  s.  appel- 
latur  'glossae  ex  novo  et  veteri  Testameuto  seu  ex  ethimolo- 

giarum  spiritaliter  compositae'  depromptae  esse  non  possunt. 
Etenim  quamquam  insunt  sane  in  hoc  glossario  non  nullae 
glossae  quae  etiam  apud  Almeloveenum  exstant,  tamen  cum 
multo  maior  pars  ibi  deest,  tum  vel  propterea  Almelovee- 
niana  glossas  etiam  p  q  r  s  litterarum  continentia  inde 
fluxisse  non  possunt,  quod  Vossiani  illius  glossarii  ^  et  s 
litterae  truncatae  sunt,  q  autem  et  r  prorsus  interciderunt, 
id  quod  Lucianus  Muellerus  iu  Nov.  Ann.  phil.  t.  93  (a.  1866) 
p.  397  commemoravit  et  ego  ipse  ex  Burmanni  apographo 
sciebam.  Itaque  alium  foutem  fuisse  certum  est.  lam  non 
nullas  Almeloveeni  glossas  etiam  in  codice  Vossiano  82  et  in 
secundo  codicis  Amploniani  glossario  ^)  habes:  attamen  ex  neutro 
illae  glossario  petitae  sunt,  sed  potius  ex  'Isidori  glossis  manu 
scriptis  Petri  et  Francisci  Pithoeorum',  de  quo  nemo  dubita- 
bit,  qui  glossas  a  Savarone  ad  Sidonium  Apollinarem  inde 
editas  (vide  supra  p.  30)  cum  Almeloveenianis  comparaverit: 

Savaro:  . 

p.  121 '  Boceta:  pascua 

Bucer:  pecus  bubulum 
Buceria :  armenta  pecuaria 
Bucita:  pascua 

p.  121^  Pellaciae:  seductiones 
Pellaces:  seductores 


Almeloveenus : 
la  Boceta:  pascua 

Bucer:  pecus  bubulum 

Buceria:  armenta  pecuaria 

Bucita:  pascua 
Ib  Pellaciae:  seductiones 

Pellaces:  seductores 


*)  Velut  duas  glossas,   quae  ad  certos  Terentii    versus  spectant. 
Earum  plena  memoria,  quam  quidem  ego  nunc  noverim,  haec  est: 

Conpotrixl  conbiboJa,  coebriosa 
lans.   ab    Almeloveen   auctarii  p.   la    {compotrix  convirola);   cod. 
Vossianus  Fol.  24  {compotrix  convibola  i  ebriosa);   cod.  Vossianus 
Fol.  82   (convivuJa  vel  aebriosa);  cod.   Amplonianus*  p.  289,  25.3 
{convivola  vel  coelebriosa) ;  gloss.   Salomonis  {compotrix  est  convi- 
vola  vel  ebriosa);   cod.   Amplonianus^    ined.   p.  289,  253/4    (nihil 
nisi  conpocrisi  convivolus). 
Glossa  ad  Terentianum  Andriae  versum  2.32  (I,  4,  5)  quia  compotrix 
cius  est  spectat;  ad  eundem  codicis  Sangallensis  912  p..60  compotrix  : 
sotia  ad  bibendiim. 

Convasassem :  furassem 
cod.  Vossianus  Fol.   24  {iurassem);   cod.   Vossianus  Fol.  82;   cod. 
Amplonianus^    p.  290,  274    {convassassem    scriptura  notabili    et 
alibi  quoque  non  rara);  gloss.  Salomonis  {convassem). 

Pleniorem  edidit  lanssonius  ab  Almeloveen  auct.  p.  1  a  convasasscm : 
furassem;  figuratum  a  colligendis  vasis.  Referenda  est  ad  Phormionis 
versum  190  (I,  4,  13)  cUiquid  convasdssem  atque  hinc  nie  conicerem 
protinam  in  pedes,  ubi  Donatus  convasassem:  figuratum  est  a  colligen- 
dis  vasis.     Furare  vulgaris  sermonis  est. 

Pellax:  fallax 
Pellexor:  persuasor 
p.  la  Indolentia:  ingeniositas 
p.  Ib  Inextricabilis  error:  labyrin- 
thus 
lura  dabunt:  imperabunt 
Latiae:  munditiae  (leg.  lau- 
tiae) 


Pellax:  fallax 
Pelexor:  persuasor 
p.  145^  Indolentia:  ingeniositas 
p.  129  2  Inextricabilis    error:    laby- 

rinthus 
p.  18 '^     lura  dabunt:  imperabunt 
p.  547     Latiae:     munditiae     (forte 
lautiae) 


Sic  ex  96  Almeloveeni  glossis  46  fere  apud  Savaronem  reperies 
nihil  mutatas.  Ex  utroqpie  fonte,  adscitis  etiara  eis  quae  de  la 
Cerda  ex  Pithoeorum  glossis  protulit,  illius  glossarii  indoles 
cognosci  potest.  —  Ceterum  'Auctarium'  secuntur  p.  2 — 13 
'Variorum  |  Theodori  lanssonii  ab  Almeloveen  ]  in  |  Isidori 
Cilossarium  |  Collectanea',  sedule  ea  sed  sine  consilio  congesta. 
Restat,  ut  de  eis  quae  nostro  demum  saeculo  de  Isidori 
glossis  scripta  sunt  pauca  addamus.  Novissima  omnium  edi- 
tionum  —  nisi  quid  me  fugit  apud  exteras  gentes  editum 
—  Faustini  Arevali  est,  qui  Isidori  operum  tomo  VII  Ro- 
mae  a.  1803  edito  ut  appendicem  XXIV  p.  443 — 493  'librum 
glossarum  ex  variis  glossariis  quae  sub  Isidori  nomine  cir- 
cuiliferuntur  collectum'  subiecit  et  de  'Isidori'  glossis  Isido- 
rianorum  tomo  primo  insertorum  capitibus  57  —  59  = 
p.  466  —  482  egit,  Arevalus  ceteroqui  Semleri  et-  aliorum 
adnotationibus  nisus  ipse  non  nulla  bene  expedivit,  quamquam 
in  universum  laude  dignus  non  est,  quia  eius  editio  glossarum 
formam  inde  a  Gothofredo  tralaticiam  exhibens  infirmo  funda- 
mento  nititur.  Emendandis  autem  et  illustrandis  'Isidori' 
glossis  duo  viri  operam  navarunt,  qui  de  studiis  glossographi- 
cis  bene  meriti  sunt,  Franciscum  Oehlerum  et  G.  F.  Hilde- 
brandum  dico.  IUe  enim  Novorum  Annalium  tomo  supple- 
mentario  XIII  (anni  1847)  dissertationem  ^Zur  Litteratur 
der  Glossen'  inscriptam  p.  230  —  297  et  325—387  inseruit, 
cuius  prima  parte  (p.  230 — 250)  scripturae  ex  'codice  Isidori 
glossarum  Vossiano'  depromptae  et  Oehleri  coniecturae  ad 
a  —  g  litteras  spectantes  sat  multae  continentur.  In  biblio- 
theca  enim  Lipsiensi  senatoria  Thesauri  Vulcaniani  exem- 
plum^)  exstat,   olim  ab  ipso  Vulcanio  Danieli  Heinsio  dona- 

*)  Signatur  LXXXVIII  [Rep.  I  fol.  33]:  vide  catalogi  Kaumanniani 
p.  26b, 

tuin^),  ubi  ad  'Isidori'  glossas  notulae  adscriptaesunt  cum 

Salmasii  Nansii  Casauboni  Vulcanii  aliorum  coniecturas,  tum 

scripturas   ex    'codice'    quodam'  depromptas   exhibentes..    Ac 

de    harum    quidem   origine    —    sunt    autem    melioris    saepe 

notae   quam   Vulcaniauae  —  in  primae   'Isidori'    glossarum 

paginae   margine    superiore   scriptum   est :     'Haec  ex  codice 

Isidori    Manii    Nansy  descripto   sunt,    qui  in  Vossia|na  extat 

Bibliotheca.'^)     Has  discrepantes   scripturas  Oehlerus  1.  s.  s. 

neglegentissime  ut  solet')  edidit;  veliit  p.  245  dicit  in  codice 

Vossiano  post    ieiunns  addi  flagitat  jcjiinus  refici:    at  haec     ^ 

potius    nota    adscripta    est:     'Immorsus,    ieiunus.      Flagitat 

immorsus  refici  V.''^);   381  numerum  in  libro   bis  scriptum 

modo  3G9   modo   351  p.   249    legit;  eiusque  modi  in  errores 

sescentos  incidit. 

Ordinem  claudat  G.  F.  Hildebrandus,   qui  cum  ad  Apu- 

leium   tum   maxime   in   glossarii  Parisini  Gottingae   a.  1854 

editi  commentario •'')   glossas  'Isidori'  permultas  emendare  et 

illustrare  studuit,  successu  quidem  admodum  diverso. 


')  Sciiptum  est  enim  in  tituli  margine  inferiore:  'DANIE.LI 
HEYNSIO  I  Musarum  delicio  |  BON.  VvLCANIVS  Br.  |  (piXiov.'    Paullu-  ;f|] 

lum  dextroversum  F.  B.  Carpzovius  addidit:  *^Ex  Bibliotheca  Heinsiana] 
Lugduni  Batau.  CIOIOCLXXXIII  |  vendita  |  sibi  comparauit  |  Fridericus 
Bened.  Carpzovius.'  i,..^! 

^)  Sic  satis  mire  verba  scripta  sunt,  quae  neque  Naumannus  neque  .,r%l 

Oehlerus  recte  legerunt.    Quae   qui   scripsit,  tale  archetypum  'haec  ex  .  ::' 

codice  Isidori  manu  Nansii  descripta  sunt,  qui  in  Vossiana  extat  Bibli-  5  • 

theca'  non  satis  intellexisse  videtur. 

^)  Vide  quae  infia  de  codicc  Amploniano  ab  Oehlero  edito  dicen- 
tur;  nunc  unum  diligentiae  Oehlerianae  exemplum  addo  p.  244:  'lousson 
im   Quetar.   ad  GIoss.  Isid. ',   ubi  ne    cui  novus   glossarum  fons    latere  ••" 

videatur,  moneo  Oehlerum  dicere  lanssonium  ab  Almeloveen  in  Aucta-        ,  -^ 
rio  ad  Glossas  Isidori.  ,  ;W 

■*)  'V.'  nota  'codicis'  Vossiani  scripturae  significantur.  .;  ■     ''; 

^)  Vide  indicem  locorum  p.  304.     "  *     '  *- 


[Sciendum  est  integras  has  quaestiones  B.  G.  Teubnerum 
propediem  editurum  esse.  Agetur  autem  capite  primo  prae-  ;|; 
terea:  de  glossis  Leidensibus,  Romanis,  Bernensibus,  Amplo- 
nianis,  al.;  de  Placidi  glossis;  de  "^libro  glossarum';  de  glossis 
latinograecis;  de  glossis  graecolatinis ;  cet.;  capite  secundo: 
de  glossis  Plautinis  Lucilianisque;  capite  tertio:  de  novis 
vocibus  et  formis  e  glossariis  eruendis  per  saturam.] 

